open-index/open-wikipedia-markdown huggingface dataset:
ആലിസൈക്ലിക് സംയുക്തങ്ങൾ

വലത്ത്‌|ലഘുചിത്രം|150x150ബിന്ദു|Cyclopropane is the smallest alicyclic compound.
ആലിഫാറ്റിക്കും വലയആകൃതിയിലുള്ളതുമായ ഓർഗാനിക് സംയുക്തങ്ങൾക്ക് പറയുന്ന പേരാണ് **ആലിസൈക്ലിക് സംയുക്തങ്ങൾ**. ഇവയിൽ ഒന്നോ അതിലധികമോ കാർബൺ വലയങ്ങൾ ഉണ്ടായിരിക്കും. ഇവ പൂരിതമോ അപൂരിതമോ ആയ സംയുക്തങ്ങളായിരിക്കും. ഇവയ്ക്ക് ആരോമാറ്റിക് സ്വഭാവം ഉണ്ടായിരിക്കുകയില്ല. ആലിസൈക്ലിക് സംയുക്തങ്ങളിൽ സാധാരണയായി ഒന്നോ അതിലധികമോ ആലിഫാറ്റിക്  ഉപവാലുകൾ കാണാം.

ഏറ്റവും ലളിതമായ ആലിസൈക്ലിക് സംയുക്തങ്ങൾ മോണോസൈക്ലിക് സൈക്ലോആൽക്കേനുകളാണ്. സൈക്ലോപ്രൊപ്പേൻ, സൈക്ലോബ്യൂട്ടേൻ, സൈക്ലോപെന്റേൻ, സൈക്ലോഹെക്സേൻ, സൈക്ലോഹെപ്റ്റേൻ, സൈക്ലോഒക്റ്റേൻ എന്നിങ്ങനെയുള്ളവായാണിവ. ബൈസൈക്ലിക് ആൽക്കേനുകൾ എന്നാൽ ബൈസൈക്ലോഅൺഡെക്കേൻ, ഡെക്കാലിൻ, ഹൌസേൻ തുടങ്ങിയവയാണ്. പോളിസൈക്ലിക് ആൽക്കേനുകളൽ ക്യുബേൻ, ബാസ്ക്കറ്റേൻ, ടെട്രാഹെഡ്രേൻ തുടങ്ങിയവ ഉൾപ്പെടുന്നു.

ഒരു കാർബൺ ആറ്റം മുഖേന പരസ്പരം ബന്ധപ്പെട്ടിട്ടുള്ള രണ്ട് വലയങ്ങളുള്ള സംയുക്തങ്ങളാണ് സ്പിരോ സംയുക്തങ്ങൾ. 

ബാൾഡ്‍വിൻസ് നിയമങ്ങളുപയോഗിച്ച് വിവിധ ആലിസൈക്ലിക് സംയുക്തങ്ങളിലെ വലയനിർമ്മിതി പ്രവചിക്കാൻ സാധിക്കും.

ആലിസൈക്ലിക് സംയുക്തങ്ങളിലെ ഗവേഷണത്തിന് ഓട്ടോ വല്ലാച്ച് എന്ന ജർമ്മൻ ശാസ്ത്രജ്ഞന് 1910 ൽ രസതന്ത്രത്തിലെ നോബൽസമ്മാനം ലഭിച്ചിട്ടുണ്ട്.

## സൈക്ലോആൽക്കീൻസ്
വലത്ത്‌|ലഘുചിത്രം|Cyclohexene is an alicyclic compound with a double bond.
സൈക്ലോപ്രൊപ്പീൻ, സൈക്ലോബ്യൂട്ടീൻ, സൈക്ലോപെന്റീൻ, സൈക്ലോഹെക്സീൻ, സൈക്ലോഹെപ്റ്റീൻ, സെക്ലോഒക്റ്റീൻ തുടങ്ങിയവയെല്ലാം മോണോസൈക്ലിക്ക്  സൈക്ലോആൽക്കീനുകൾ ആണ്. നോർബോണേൻ, നോർബോണഡീൻ തുടങ്ങിയവയെല്ലാം ബൈസൈക്ലിക് ആൽക്കീനുകളാണ്.

## അവലംബം

വർഗ്ഗം:ജൈവ സംയുക്തങ്ങൾ
ബ്യൂമോണ്ട്

**ബ്യൂമോണ്ട്,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ റിവർസൈഡ് കൗണ്ടിയിലെ ഒരു നഗരമാണ്. തെക്കൻ കാലിഫോർണിയയിലെ ഏറ്റവും ഉയരം കൂടിയ കൊടുമുടിയായ സാൻ ഗൊർഗോണിയോയുടെ തെക്കൻ മലമ്പ്രദേശത്ത് സാൻ ജസീന്തോ കൊടുമുടിക്ക് വടക്കു ഭാഗത്തായി ഏകദേശം അര മൈൽ ഉയരത്തിലാണ് ഈ നഗരം സ്ഥിതിചെയ്യുന്നത്. ബ്യൂമോണ്ട് പട്ടണത്തിൻറെ കിഴക്ക് ഭാഗത്ത് ബാനിംഗ് നഗരവും തെക്ക് സാൻജസീന്തോ നഗരവും പടിഞ്ഞാറ് കാലിമെസയും വടക്ക് ഏകീകരിക്കപ്പെടാത്ത ചെറി താഴ്വരയിലെ സമഹവുമാണ് അതിരുകൾ.

## ചരിത്രം
1850 കളുടെ ആരംഭത്തിൽ, ഈ പ്രദേശം കിഴക്കൻ പസഫിക് സമുദ്രത്തിലേയക്കു ബന്ധിപ്പിക്കുന്ന ഒരു ചുരം കണ്ടെത്തുന്നതിനായി നിരവധി ഭൂമാപകസംഘങ്ങൾ ഇന്നത്തെ ബ്യൂമോണ്ടിനു സമീപ പ്രദേശത്തുകൂടി  കടന്നുപോയിരുന്നു. 1853 ൽ യുഎസ് ഗവൺമെന്റ് അയച്ച, ലെഫ്റ്റനൻറ് ആർ.എസ്.വില്ല്യംസണിൻറെ കീഴിലുള്ള പര്യവേക്ഷണ സംഘം നടത്തിയ സർവേയിൽ സാൻ ഗോർഗോണിയോ ചുരം കണ്ടെത്തിയിരുന്നു. ഈ കണ്ടുപിടിത്തം  പിന്നീടു വന്ന പര്യവേക്ഷകർക്കു പ്രചോദനമാവുകയും ഈ പ്രദേശത്തെ സമുദ്രത്തിലേക്ക് ബന്ധിപ്പിക്കുന്നതു പ്രായോഗികമാണെന്ന കണ്ടെത്തലിൽ മിസ്സൗറി നദി മുതൽ പസഫിക് വരെ ബന്ധിപ്പിക്കുന്ന ഒരു റെയിൽവേ പാതയുടെ പദ്ധതികൾ ആരംഭിക്കുകകയും ചെയ്തു. 1860 കളുടെ ആരംഭത്തിൽ സതേൺ പസിഫിക് റെയിൽ പാത ആധുനിക ബ്യൂമോണ്ടിലൂടെ  നിർമ്മിക്കപ്പെട്ടു. ചുരത്തിൻറെ ഉന്നതിയിൽ ഒരു സ്റ്റേഷൻ സ്ഥാപിക്കുകയും പ്രദേശത്തെ യഥാർത്ഥ പര്യവേക്ഷണസംഘത്തിലുൾപ്പെട്ടിരുന്ന ഒരു ഭിഷഗ്വരനായിരുന്ന എഡ്‍ഗാറിൻറെ പേരിനെ അനുസ്മരിച്ച് ഈ സ്റ്റേഷന് എഡ്‍ഗാർ സ്റ്റേഷൻ എന്നു നാമകരണം നടത്തുകയും ചെയ്തു. എഡ്ഗർ സ്റ്റേഷൻ, മോജവ മരുഭൂമിയിൽ നിന്ന് ലോസ് ഏഞ്ചൽസിനു സമീപ പ്രദേശങ്ങളിലേയ്ക്കു സഞ്ചരിക്കുന്ന റെയിൽവേ യാത്രക്കാർക്ക് ഒരു ഇടത്താവളവും വിശ്രമകേന്ദ്രവുമായി മാറിയിരുന്നു. താമസിയാതെ, എഡ്ഗർ സ്റ്റേഷൻറെ പേര് ഒരു റിയൽ എസ്റ്റേറ്റ് ഡെവലപ്പ്മെന്റ് കമ്പനിയുടെ പേരിനെ അവലംബമാക്കി സാൻ ഗോർഗോണിയോ എന്നാക്കി മാറ്റുകയും ക്രമേണ ഈ പ്രദേശത്തേയ്ക്കു സ്ഥിരതാമസത്തിനായി  ആളുകൾ ആകർഷിക്കപ്പെടുകയും ചെയ്തു. മയക്കത്തിലാണ്ടുകിടന്ന പട്ടണമായ സാൻ ഗോർഗോണിയോ, 1912 നവംബർ 18 ന് കാലിഫോർണിയയിലെ ഒരു സംയോജിത നഗരമായി ഉൾപ്പെടുത്തപ്പെടുകയും ഇപ്പോഴത്തെ ബ്യൂമോണ്ട് എന്ന പേര് ("മനോഹരമായ പർവ്വത" ത്തിനുള്ള ഫ്രഞ്ച് പേര്) സ്വീകരിക്കുകയും ചെയ്തു. 1927 ലെ കണക്കുകൾ പ്രകാരം ഈ നഗരത്തിൽ, 857 പേരടങ്ങിയ ഒരു ചെറിയ ജനസംഖ്യ, അഞ്ച് പള്ളികൾ, ഒരു പൊതു ലൈബ്രറി, ബാങ്ക്, ഒരു  ഹൈസ്കൂൾ, രണ്ട് പ്രാദേശിക പത്രങ്ങൾ, നിരവധി ഗുദാമുകൾ, വ്യാവസായിക പൊതിയൽ കേന്ദ്രങ്ങൾ, നിർജ്ജലീകരണ പ്ലാന്റ് എന്നിവയായിരുന്നു ഉണ്ടായിരുന്നത്. റിവർസൈഡ് കൗണ്ടിയിലെ ഏറ്റവും വലിയ ആപ്പിൾ കൃഷിയുള്ള നഗരങ്ങളിലൊന്നായ ഇതിനെ, പ്രാദേശിക വാസികൾ ആദ്യകാലങ്ങളിൽ  "ചുവന്ന വലിയ ആപ്പിളിന്റെ ഭൂമി" എന്ന് വിശേഷിപ്പിച്ചിരുന്നു. നഗരത്തിനകത്തും ചുറ്റുപാടുമുള്ള ആപ്പിൾ തോട്ടങ്ങൾ 1930 ഓടെ ഏകദേശം 200,000 ഡോളറിൻറെ വ്യവസായ വർദ്ധനവു നടത്തിയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഖാർഘർ

മഹാരാഷ്ട്രയിലെ നവി മുംബൈയിൽ സ്ഥിതിചെയ്യുന്ന ഒരു ഉപനഗരമാണ് **ഖാർഘർ**. സിറ്റി ആന്റ് ഇൻഡസ്ട്രിയൽ ഡെവലപ്പ്മെന്റ് കോർപ്പറേഷൻ (സിഡ്കോ) എന്ന സ്ഥാപനമാണ് ഇതിന്റെ നിർമ്മാണത്തിന്റെയും വികസനത്തിന്റെയും ചുമതല നിർവ്വഹിച്ചത്. പൻവേൽ മുനിസിപ്പൽ കോർപ്പറേഷന്റെ കീഴിലാണ് ഈ സ്ഥലം.. നവി മുംബൈയിലെ മാതൃകാ ഉപനഗരമായി സിഡ്കോ ഉയർത്തിക്കാട്ടുന്ന പ്രദേശമാണ് ഖാർഘർ.

## ജനസംഖ്യ
2011-ലെ സെൻസസ് പ്രകാരം ഖാർഘറിലെ ജനസംഖ്യ 80,612 ആണ്. സ്ത്രീ-പുരുഷ അനുപാതം മുതിർന്നവരിൽ 919-ഉം കുട്ടികളിൽ 938-ഉം ആണ്. 93.60% ആണ് സാക്ഷരതാ നിരക്ക്. 

## അവലംബം
പൻവേൽ

മഹാരാഷ്ട്രയിൽ റായ്ഗഡ് ജില്ലയിലെ ഒരു നഗരമാണ് ‘’’പൻവേൽ’’’. മുംബൈ നഗരത്തിന്റെ പ്രാന്തപ്രദേശമായതിനാൽ ഉയർന്ന ജനസംഖ്യ കാണപ്പെടുന്നു. റായ്ഗഡ് ജില്ലയിലെ ആദ്യത്തെ മുനിസിപ്പൽ കോർപ്പറേഷനാണ് പൻവേൽ.
## ഭൂമിശാസ്ത്രം
പൻവേൽ ക്രീക്ക് എന്നറിയപ്പെടുന്ന ചെറിയ ഉൾക്കടലിനു സമീപമാണ് ഈ നഗരം. രണ്ടു വശങ്ങളിലായി സഹ്യാദ്രിയുടെ ഭാഗമായ മലനിരകൾ ഉണ്ട്. കാളൂന്ദ്രി നദി ഇതിനു സമീപത്തുകൂടി ഒഴുകുന്നു.
## ചരിത്രം
ഏകദേശം 300 വർഷത്തോളം പഴക്കമുള്ള നഗരമാണിത്. മുഗളന്മാരുടെയും പിന്നീട് മറാഠാ, പോർചുഗീസ്, ബ്രിട്ടീഷ് സാമ്രാജ്യങ്ങളുടെയും ഭരണകാലങ്ങളിൽ കരമാർഗ്ഗവും കടൽമാർഗ്ഗവുമുള്ള വാണിജ്യപാതകളോടനുബന്ധിച്ച് വികസിപ്പിക്കപ്പെട്ടു. ഒരുകാലത്ത് അരിവ്യാപാരത്തിന് പേരുകേട്ട സ്ഥലമായിരുന്നു ഇത്. പേഷ്വാ ഭരണകാലത്ത് നിർമ്മിക്കപ്പെട്ട കൊട്ടാരസദൃശമായ വീടുകൾ ഈ നഗരത്തിന്റെ അക്കാലത്തെ സമൃദ്ധിയെ സൂചിപ്പിക്കുന്നു. 

1852-ൽ പൻവേൽ മുനിസിപ്പൽ കൗൺസിൽ സ്ഥാപിതമായി. കൗൺസിലിലേക്ക് തെരഞ്ഞെടുപ്പ് ആരംഭിച്ചത് 1910-ലാണ്. യൂസുഫ് നൂർ മുഹമ്മദ് മാസ്റ്റർ ആയിരുന്നു ആദ്യത്തെ മേയർ. 2016 ഒക്ടോബർ 1-ന് പൻവേൽ മുനിസിപ്പൽ കോർപ്പറേഷൻ സ്ഥാപിതമായി.

## അവലംബം
കട്ടക കായൽ

കേരളത്തിൽ കൊല്ലം ജില്ലയിൽ സ്ഥിതിചെയ്യുന്ന ഒരു ശുദ്ധജല കായലാണ് **കട്ടക കായൽ** അഥവാ **കട്ടക്കായൽ**. ഇത് മരുത്തടിയിലെ 36 ഏക്കർ വിസ്തീർണ്ണമുള്ള വട്ടക്കായലിനെ അഷ്ടമുടിക്കായലുമായി ബന്ധിപ്പിക്കുന്നു.

## ചരിത്രം
കൊല്ലം ജില്ലയിലെ അഷ്ടമുടിക്കായലിന്റെയും വട്ടക്കായലിന്റെയും ഭാഗമായ കട്ടകക്കായലിന് ഏകദേശം 2 കിലോമീറ്റർ നീളമുണ്ട്. ഒരുകാലത്ത് ശക്തികുളങ്ങരയുടെ ജീവരേഖയായിരുന്നു ഈ കായൽ. 

അൻപതു വർഷങ്ങൾക്കുമുമ്പ് കട്ടക കായലിന് 90 മുതൽ 120 മീറ്റർ വരെ വീതിയുണ്ടായിരുന്നു. അക്കാലത്ത് കായലിൽ സ്ഥിതിചെയ്തിരുന്ന മൂന്നു ബോട്ടുജെട്ടികളിലൂടെ സമുദ്രോൽപ്പന്നങ്ങളുടെയും മറ്റും കൈമാറ്റം നടന്നിരുന്നു. കരിമീൻ, പൂമീൻ എന്നിങ്ങനെ ഇരുപതിലധികം ഭക്ഷ്യയോഗ്യമായ മത്സ്യങ്ങളുടെ ആവാസകേന്ദ്രം കൂടിയാണ് കട്ടക കായൽ.

## പുനരുജ്ജീവനം
2016 നവംബർ 1-ന് കട്ടക കായലിനെയും വട്ടക്കായലിനെയും സംരക്ഷിക്കുന്നതിനുള്ള പദ്ധതി കൊല്ലം കോർപ്പറേഷൻ മേയറായിരുന്ന വി. രാജേന്ദ്രബാബു ഉദ്ഘാടനം ചെയ്തിരുന്നു. ശക്തികുളങ്ങര ആസ്ഥാനമാക്കി പ്രവർത്തിക്കുന്ന സാഗര സാംസ്കാരിക സംഘത്തിന്റെ നേതൃത്വത്തിലുള്ള 'കട്ടക്കായൽ പുനരുജ്ജീവന പദ്ധതിയും പുരോഗമിക്കുന്നുണ്ട്. ഇരു കായലുകളെയും വൃത്തിയാക്കി സംരക്ഷിക്കുക എന്നതാണ് ഈ പദ്ധതിയുടെയും ലക്ഷ്യം.

## ഇതും കാണുക
* കൊട്ടക്കായൽ
* വട്ടക്കായൽ
* അഷ്ടമുടിക്കായൽ
* പരവൂർ കായൽ
* കേരളത്തിലെ കായലുകൾ

## അവലംബം

വർഗ്ഗം:കൊല്ലം ജില്ലയിലെ കായലുകൾ
സഞ്ജയ് ഗാന്ധി നാഷണൽ പാർക്ക്‌

മുംബൈ നഗരത്തിന് വടക്കുഭാഗത്തായി സ്ഥിതിചെയ്യുന്ന ഒരു സംരക്ഷിത വനമേഖലയാണ് ‘’’സഞ്ജയ് ഗാന്ധി നാഷണൽ പാർക്ക്’’’ . ഇതിന്റെ പഴയ പേര് ബോറിവലി നാഷണൽ പാർക്ക് എന്നായിരുന്നു.. ഈ ദേശീയോദ്യാനം പ്രതിവർഷം രണ്ട് ദശലക്ഷത്തോളം സന്ദർശകരെ ആകർഷിക്കുന്നു.

## അവലംബം
പൊഴിക്കര

കൊല്ലം ജില്ലയിൽ പരവൂർ നഗരസഭയുടെ പടിഞ്ഞാറൻ അതിർത്തിയോടു ചേർന്ന് സ്ഥിതിചെയ്യുന്ന ഒരു തീരദേശ പട്ടണമാണ് **പൊഴിക്കര**. പരവൂർ കായലിന്റെയും അറബിക്കടലിന്റെയും സാന്നിദ്ധ്യം ഈ പ്രദേശത്തെ ഒരു വിനോദസഞ്ചാരകേന്ദ്രമാക്കി മാറ്റിയിരിക്കുന്നു.

## ചരിത്രം
കൊല്ലം ജില്ലയിലെ ചരിത്രപ്രാധാന്യമുള്ള ഒരു പ്രദേശമാണ് പൊഴിക്കര. കായലും കടൽത്തീരവും അഴിമുഖവുമുള്ളതിനാൽ വർഷങ്ങൾക്കു മുമ്പുതന്നെ ഈ പ്രദേശം ഒരു ഗതാഗതകേന്ദ്രമായി മാറിയിരുന്നു. പണ്ട് ശിവക്ഷേത്രമായിരുന്ന പൊഴിക്കര മേജർ ദേവീക്ഷേത്രത്തിൽ നിന്നും 12-ആം നൂറ്റാണ്ടിലെ ഒരു ശിലാശാസനം കണ്ടെത്തിയിരുന്നു. വട്ടെഴുത്ത് ലിപിയിലുള്ള ഈ ചരിത്രരേഖയെ പൊഴിക്കര ശിലാരേഖ എന്നുവിളിക്കുന്നു. ദേവീക്ഷേത്രം കൂടാതെ കൊല്ലന്റഴികം മാടസ്വാമി ക്ഷേത്രവും ഇവിടെയുണ്ട്.

ഇന്ത്യയ്ക്കു സ്വാതന്ത്ര്യം ലഭിക്കുന്നതിനു മുമ്പ് പരവൂർ പ്രദേശത്തിന്റെ ഭരണകേന്ദ്രമായിരുന്നു പൊഴിക്കര. പഴയകാലത്തെ ഒരു കോട്ടയും അഞ്ചലാപ്പീസും പോലീസ് സ്റ്റേഷനും ഇവിടെ സ്ഥിതിചെയ്യുന്നുണ്ട്.

## എത്തിച്ചേരുവാൻ
കൊല്ലത്തുനിന്ന് തീരദേശപാത വഴി 12 കിലോമീറ്റർ സഞ്ചരിച്ചാൽ പൊഴിക്കരയിൽ എത്തിച്ചേരാം.

## സമീപത്തെ സ്ഥലങ്ങൾ
* പരവൂർ - 2.5 കിലോമീറ്റർ
* പരവൂർ മുൻസിപ്പൽ ബസ് സ്റ്റാൻഡ് - 2.5 കി.മീ.
* പരവൂർ തീവണ്ടിനിലയം - 2.5 കി.മീ.

## അവലംബം

## പുറംകണ്ണികൾ

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കൊല്ലം ജില്ല
ക്വാണ്ടം ജീവശാസ്ത്രം

**ക്വാണ്ടം ജീവശാസ്ത്രം Quantum biology** ജീവവസ്തുക്കൾക്കും അവയെ സംബന്ധിച്ച പ്രശ്നങ്ങൾക്കും ക്വാണ്ടം ബലതന്ത്രവും സൈദ്ധാന്തികരസതന്ത്രവും പ്രയോഗക്ഷമമാക്കുന്നതിനെപ്പറ്റിയുള്ള പഠനമാണിത്. അനേകം ജൈവികപ്രവർത്തനങ്ങളിൽ ഊർജ്ജം അതിന്റെ വിവിധ രൂപങ്ങളിലേയ്ക്കു മാറ്റപ്പെടുന്നുണ്ട്. ഈ ഊർജ്ജ രൂപങ്ങൾ രാസമാറ്റങ്ങളിൽ ഉപയോഗക്ഷമമാണ്. ഇവ ക്വാണ്ടം ബലതന്ത്രവുമായി ബന്ധപ്പെട്ടിരിക്കുന്നു. അത്തരം പ്രവർത്തനങ്ങളിൽ രാസപ്രവർത്തനങ്ങൾ, പ്രകാശത്തെ ആഗിരണം ചെയ്യൽ, ഇലക്ട്രോണിക ഉത്തേജനാവസ്ഥ, ഉത്തേജിതമായ ഊർജ്ജത്തിന്റെ കൈമാറ്റം പ്രകാശസംശ്ലേഷണവും കോശശ്വസനവും പോലുള്ള രാസപ്രവർത്തനങ്ങളിൽ നടക്കുന്ന ഇലക്ട്രോണുകളുടെയും പ്രോട്ടോണുകളുടെയും കൈമാറ്റം എന്നിവ അടങ്ങിയിരിക്കുന്നു. ക്വാണ്ടം ജീവശാസ്ത്രം, ക്വാണ്ടം ഭൗതികഫലത്തിന്റെ വെളിച്ചത്തിൽ കണക്കുകൂട്ടലുകൾ നടത്തി ജീവമാതൃകകൾ സ്വീകരിക്കുന്നു. ക്വാണ്ടം ജീവശാസ്ത്രം, നോൺ ട്രൈവിയൽ ക്വാണ്ടം പ്രതിഭാസത്തിന്റെ സ്വാധീനത്തെപ്പറ്റി ശ്രദ്ധിക്കുന്നു. ഇതിനെതിരാണ് ട്രൈവിയൽ ക്വാണ്ടം പ്രതിഭാസം. ഇത് എല്ലാ ജീവശാസ്ത്രങ്ങളിലും അടിസ്ഥാനഭൗതികശാസ്ത്രത്തിലേയ്ക്കു ചുരുക്കുന്നു. 

## ചരിത്രം
ആദ്യകാല ക്വാണ്ടം ഭൗതികശാസ്ത്രജ്ഞർ ജീവശാസ്ത്രപരമായ പ്രശ്നങ്ങളിൽ ക്വാണ്ടം ബലതന്ത്രത്തെ ഉപയോഗിക്കാമെന്നു കരുതിയിരുന്നു. Erwin Schrödinger's എഡ്വിൻ ഷ്രോഡിംഗറിന്റെ 1944ലെ എന്താണു ജീവൻ? എന്ന പുസ്തകത്തിൽ ജീവശാസ്ത്രത്തിൽ ക്വാണ്ടം ബലതന്ത്രം പ്രയോഗിക്കുന്നതിനെപ്പറ്റി ചർച്ചചെയ്യുന്നു. ഷ്രോഡിംഗർ, കോവാലന്റ് രാസബന്ധനത്തിൽ ജനിതകവിവരങ്ങൾ അടങ്ങിയ "aperiodic crystal" നെപ്പറ്റിയുള്ള ആശയം അവതരിപ്പിച്ചിട്ടുണ്ട്. അദ്ദേഹം, കൂടുതലായി നിർദ്ദേശിക്കുന്നത് ഉൾപരിവർത്തനങ്ങൾ ക്വാണ്ടം ചാട്ടങ്ങൾ വഴി നടത്താനാകും എന്നാണ്. തുടക്കക്കാരായ മറ്റു ക്വാണ്ടം ഉപജ്ഞാതാക്കളായ നീൽസ് ബോർ, പസ്ക്വാൽ ജോർദൻ, മാക്സ് ഡെൽബ്രൂക്ക് എന്നിവർ, കോമ്പ്ലിമെന്റാറിറ്റി എന്ന ക്വാണ്ടം ആശയം ആണത്രെ ജീവശാസ്ത്രങ്ങളുടെ അടിസ്ഥാനം എന്നു വാദിക്കുന്നു. 1963ൽ, പെർ ഒലോവ് ലവ്ഡിൻ ഡി എൻ എ ഉൾപരിവർത്തനങ്ങൾക്കുള്ള മറ്റൊരു രീതി പ്രോട്ടോൺ ടണലിങ് ആണെന്നു തന്റെ പ്രബന്ധത്തിൽ പ്രസിദ്ധീകരിച്ചിട്ടുണ്ട്. തന്റെ പേപ്പറിൽ ക്വാണ്ടം ജീവശാസ്ത്രം എന്ന പുതിയ ശാസ്ത്രശാഖയെപ്പറ്റി പ്രതിപാദിക്കുന്നുണ്ട്.

## ഉപയോഗക്ഷമത

### പ്രകാശസംശ്ലേഷണം
ലഘുചിത്രം|Diagram of FMO complex. Light excites electrons in an antenna. The excitation then transfers through various proteins in the FMO complex to the reaction center to further photosynthesis.

## അവലംബം

വർഗ്ഗം:ക്വാണ്ടം ബലതന്ത്രം
സംവഹനവ്യൂഹം

ലഘുചിത്രം|'''Types of Vascular bundles'''<br>
(blue: Xylem, green: Phloem, white: Cambium)<br>
'''A'''&nbsp; concentric, periphloematic<br>
'''B'''&nbsp; concentric, perixylematic<br>
'''C'''&nbsp; radial with inner xylem, here with four xylem-poles, left closed, right open<br>
'''D'''&nbsp; collateral closed<br>
'''E'''&nbsp; collateral open<br>
'''F'''&nbsp; bicollateral open
ലഘുചിത്രം|Cross section of celery stalk, showing vascular bundles, which include both phloem and xylem
[ലഘുചിത്രം|Detail of vascular bundle: closed, collateral vascular bundles of the stem axis of ''[ചോളം|Zea mays*]]
[[പ്രമാണം:Metasequoia_glyptostroboides_leaf_vascular_bundle.jpg|ലഘുചിത്രം|Vascular bundle in the [[ഇല|leaf]] of *Metasequoia glyptostroboides*]]
[[പ്രമാണം:Pine_Leaf_Vascular_Bundle.jpg|ലഘുചിത്രം|The vascular bundle of pine leaf showing xylem and phloem]]
സംവഹനവ്യൂഹം ട്രക്കിയോഫൈറ്റുകളായ സസ്യങ്ങളിൽ ഗതാഗതസംവിധാനത്തിന്റെ ഭാഗമായ അവയവങ്ങളാണ്. സംവഹനകലകളിൽ ആണു സംവഹനം നടക്കുന്നത്. രണ്ടു തരം സംവഹനരൂപങ്ങളുണ്ട്: സൈലം, ഫ്ലോയം എന്നിവ. ഈ രണ്ട് കലകളും ഒരു സംവനവ്യൂഹത്തിൽ കാണാം. ഇവയെക്കൂടാതെ സഹായകകലകളും സരക്ഷണകലകളുമുണ്ട്. 

സൈലം  ആയും ഫ്ലോയം  ആയും കാണപ്പെടുന്നു. ഇതിനർത്ഥം ഒരു തണ്ടിലോ വേരിലോ സൈലം മദ്ധ്യ ഭാഗത്തും ഫ്ലോയം പുറംഭാഗത്തിനടുത്തുമായുമാണ് സ്ഥിതിചെയ്യുന്നത്. ഒരു ഇലയിൽ അഡാക്സിയൽ തലം മിക്കപ്പോഴും മുകൾഭാഗത്തായിരിക്കും അബാക്സിയൽ വശം താഴെയും. ഇതുമൂലമാണ് സസ്യത്തിന്റെ മധുരമുള്ള നീരൂറ്റിക്കുടിക്കുന്ന മുഞ്ഞ എപ്പോഴും ഇലയ്ക്കടിയിൽ ഇരുന്ന് സസ്യനീര് കുടിക്കുന്നത്. സസ്യം നിർമ്മിക്കുന്ന പഞ്ചസാര ഫ്ലോയത്തിലൂടെയാണല്ലോ സസ്യത്തിന്റെ വിവിധ ഭാഗത്തെത്തിക്കുന്നത്. ഫ്ലോയം ഇലയുടെ അടിഭാഗത്തിനോടടുത്താണു സ്ഥിതിചെയ്യുന്നത്. 

സംവഹന വ്യൂഹങ്ങൾ പരസ്പരം ആപേക്ഷികമായി പ്രത്യേക സ്ഥാനങ്ങളിൽ നിലകൊള്ളുന്നു. ഇത് ഓരോ സസ്യഭാഗത്തും വ്യത്യസ്ത പാറ്റേണിലായിരിക്കും സ്റ്റീൽ നോക്കുക. 

== ബണ്ടിൽ ഷീത്ത് കോശങ്ങൾ ==

== കൂടുതൽ വായനയ്ക്ക് ==
* Campbell, N. A. & Reece, J. B. (2005). Photosynthesis. *Biology'' (7th ed.). San Francisco: Benjamin Cummings.
വർഗ്ഗം:സസ്യശരീരഘടനാശാസ്ത്രം
ബീജമൂലം

വലത്ത്‌|ലഘുചിത്രം|328x328ബിന്ദു|seed of Scouler's willow (''Salix scouleriana'')
സസ്യശാസ്ത്രത്തിൽ ബീജമൂലം **radicle** ഒരു വിത്തു മുളയ്ക്കുമ്പോൾ (ബീജാങ്കുരണം) ആദ്യം പുറത്തുവരുന്ന ഭ്രൂണഭാഗമാണ്. ബീജമൂലമാണ് ഭ്രൂണത്തിന്റെ വേര്. ഇത് താഴെ മണ്ണിലേയ്ക്ക് വളരുന്നു. (പ്ലുമ്യൂളിൽ നിന്നുമാണ് തണ്ട് വളർന്നുവരുന്നത്.) ബീജമൂലത്തിന്റെ മുകളിലായി ഭ്രൂണത്തിന്റെ തണ്ട് അല്ലെങ്കിൽ ഹൈപ്പോകൊടെയിൽ കാണപ്പെടുന്നു. ഇത് കോട്ടിലിഡണുകളെ താങ്ങിനിർത്തുന്നു.

## അവലംബം

വർഗ്ഗം:സസ്യശരീരഘടനാശാസ്ത്രം
ബീജശീർഷം

ലഘുചിത്രം|Diagram of Scouler's willow (''Salix scouleriana'') seed, indicating position of hypocotyl.
ബീജശീർഷംThe **hypocotyl** (short for "hypocotyledonous stem", അർത്ഥം "below seed leaf") മുളച്ചുകൊണ്ടിരിക്കുന്ന തൈച്ചെടിയുടെ തണ്ട് ആണ്. പരിപ്പിന്റെ അടിയിലും ബീജമൂലത്തിന്റെ മുകളിലായും കാണപ്പെടുന്നു.

## യൂഡൈക്കോട്ടുകൾ

## ഏകബീജപത്രസസ്യങ്ങൾ

## സംഭരണാവയവം

## Hypocotyl elongation assay

## ഇതും കാണൂ
* Epicotyl
* Monocotyledon
* Dicotyledon

## അവലംബം

വർഗ്ഗം:സസ്യശരീരഘടനാശാസ്ത്രം
വർഗ്ഗം:സസ്യ പ്രജനനം
ബീജപത്രങ്ങൾ

ലഘുചിത്രം|Cotyledon from a Judas-tree (''Cercis siliquastrum'') seedling
ലഘുചിത്രം|230x230ബിന്ദു|Comparison of a monocot and dicot sprouting. The visible part of the monocot plant (left) is actually the first true leaf produced from the meristem; the cotyledon itself remains within the seed
ലഘുചിത്രം|335x335ബിന്ദു|Schematic of epigeal vs hypogeal germination
[ലഘുചിത്രം|[നിലക്കടല|Peanut seeds cut in half showing the embryos with cotyledons and primordial root.]]
ലഘുചിത്രം|Two-weeks-old cotyledons of Douglas-fir.
ഒരു ബീജപത്രമെന്നാൽ A **cotyledon** (/kɒtɪˈliːdən/; "seed leaf" from Latin *cotyledon*, from Greek: κοτυληδών *kotylēdōn*, gen.: κοτυληδόνος *kotylēdonos*, from κοτύλη *kotýlē* "cup, bowl") ഒരു സസ്യത്തിന്റെ വിത്തിലുള്ള ഭ്രൂണത്തിന്റെ നിർണ്ണായകമായ ഭാഗമാണ്. ഇംഗ്ലിഷ് ഓക്സ്ഫഡ് നിഘണ്ടു അനുസരിച്ച്  "ഉയർന്ന സസ്യങ്ങളിലെ (ഫാനെറോഗാമസ്) ഭ്രൂണത്തിന്റെ പ്രാഥമിക ഇലകൾ ആണ്." മുളയ്ക്കുന്നസമയത്ത് ബീജപത്രങ്ങൾ ഭ്രൂണത്തിന്റെ ആദ്യ ഇലകൾ ആയി മാറുന്നു. ബീജപത്രങ്ങളുടെ എണ്ണമനുസരിച്ച് സസ്യശാസ്ത്രജ്ഞർ സപുഷ്പികളായ സസ്യങ്ങളെ തരംതിരിച്ചിരിക്കുന്നു. ഒരു ബീജപത്രം മാത്രമുള്ള സസ്യങ്ങളെ ഏകബീജപത്രസസ്യങ്ങൾ എന്നും രണ്ടു ബീജപത്രങ്ങളുള്ള സസ്യങ്ങളെ ദ്വിബീജപത്രസസ്യങ്ങളെന്നും തരംതിരിച്ചിട്ടുണ്ട്. 

## കുറിപ്പുകൾ

## അവലംബം

## ഗ്രന്ഥസൂചി

വർഗ്ഗം:സസ്യശരീരഘടനാശാസ്ത്രം
വർഗ്ഗം:സസ്യ പ്രജനനം
മെരിസ്റ്റെം കല

വലത്ത്‌|ലഘുചിത്രം|240x240ബിന്ദു|'''Tunica-Corpus model''' of the apical meristem (growing tip). The epidermal (L1) and subepidermal (L2) layers form the outer layers called the tunica.  The inner L3 layer is called the corpus. Cells in the L1 and L2 layers divide in a sideways fashion, which keeps these layers distinct, whereas the L3 layer divides in a more random fashion.
ഒരു മെരിസ്റ്റെം എന്നാൽ സസ്യങ്ങളിൽ വളർച്ച നടക്കുന്ന സ്ഥാനങ്ങളിൽ കാണപ്പെടുന്ന ഒരേപോലുള്ള കോശങ്ങൾ അടങ്ങിയ കലകളാണ്. 

മെരിസ്റ്റം കോശങ്ങൾ ഒരു സസ്യത്തിന്റെ വിവിധ ഭാഗങ്ങൾ രൂപപ്പെടാൻ സഹായിക്കുന്നു. മൂന്നു തരം മെരിസ്റ്റമാറ്റിക് കലകളാണുള്ളത്: ശീർഷ മെരിസ്റ്റെം (apical),മദ്ധ്യ മെരിസ്റ്റെം കലകൾ (*intercalary*)  പാർശ്വ മെരിസ്റ്റം കലകൾ (*lateral* )എന്നിവയാണവ. 

## ഇതും കാണൂ
* Secondary growth
* Stem cell
* Thallus
* Tissues

## അവലംബം

വർഗ്ഗം:സസ്യശരീരഘടനാശാസ്ത്രം
ഇല നിന്ന പാട്

ഇല അതു നിന്ന തണ്ടിൽനിന്നും പൊഴിയുമ്പോൾ ആ തണ്ടിൽ അതു നിന്ന സ്ഥലത്തു കാണപ്പെടുന്ന അടയാളം അല്ലെങ്കിൽ പാട് ആണ് **ഇല നിന്ന പാട്**. ഈ അടയാളം കാണപ്പെടുന്ന സ്ഥലത്ത് ആണ് ഇലയുടെ ഞെട്ട് തണ്ടിനോട് ബന്ധിച്ചിരുന്നത്. ഒരു സസ്യത്തിന്റെ ശാഖയുണ്ടാകുന്ന സ്ഥലത്ത് ഒരു ഇലയുടെ പാട് കാണാവുന്നതാണ്. 
ലഘുചിത്രം|The leaf scar on Ailanthus altissima

## രൂപീകരണം
ഇലയുടെ പാട് സ്വാഭാവികമായി ഉണ്ടാകുന്നതാണ്. മിക്കപ്പോഴും ഇലപൊഴിയും വനങ്ങളിലും മറ്റു വളർച്ചാസീസണിന്റെ അവസാനം തണ്ടിനും ഇലയുടെ ഞെട്ടിനുമിടയിൽ അബ്സിസ്സ പടലം (abscissa layer) എന്നു പേരുള്ള ഒരു പടലം കോശങ്ങളുണ്ടാകുന്നു. ഈ അബ്സിഷൻ പടലം ഇല തണ്ടിൽനിന്നും വേർപെട്ടുപോകാനുള്ള ഇടമായി വർത്തിക്കുന്നു. ഇവിടെവച്ച് ഇല തണ്ടിൽനിന്നും വേർപെട്ട് അവിടെ ഒരു വളരെ മിനുസമുള്ള പ്രത്യേക രൂപത്തോടുകൂടിയ മുറിവുണ്ടാകുന്നു. ഇല വേർപെട്ട ഉടനേതന്നെ ആ ഭാഗത്ത് സംരക്ഷണമായി കോർക്ക് കോശങ്ങൾ നിൽക്കുന്നു. സ്റ്റിപ്യൂളുകൾ ഉണ്ടെങ്കിൽ അവയും പൊഴിയുമ്പോൾ ഇലകൾ പൊഴിയുമ്പോൾ ഉണ്ടാകുന്ന പാടുകൾ ഉണ്ടാകാറുണ്ട്.

## സംവഹനവ്യൂഹത്തിന്റെ പാട്
സംവഹനവ്യൂഹങ്ങൾ ഇലകളിൽ ജലത്തെയും ലവണങ്ങളെയും സംവഹനം നടത്താനായുള്ള സംവിധാനമാണ്. ഇലകൾ മുറിഞ്ഞുപോയ ഭാഗത്ത് വൃത്തത്തിലോ മറ്റ് ആകൃതികളിലോ കാണാവുന്നതാണ്. ഇവയും ഇലയിൽനിന്നും തണ്ടിലേയ്ക്ക് പോയിരുന്ന ഭാഗത്ത് അവയുടെ പാടുകൾ കാണാനാകും. ഈ സംവഹനവ്യൂഹത്തിന്റെ ഇലഞെട്ടിലെ പാടുകളുടെ എണ്ണത്തിന്റെ അടിസ്ഥാനത്തിൽ സ്പീഷിസുകളെ തരംതിരിക്കാനുള്ള മാനദണ്ഡമാക്കാറുണ്ട്.  
ലഘുചിത്രം|Aesculus hippocastanum leaf scar showing 7 bundle scars

## അവലംബം

വർഗ്ഗം:സസ്യശാസ്ത്രം - അപൂർണ്ണലേഖനങ്ങൾ
വർഗ്ഗം:സസ്യരൂപവിജ്ഞാനീയം
സമുദ്രമധ്യവരമ്പ്‌

ഫലകചലനം നിമിത്തമായി കടൽത്തറയിൽ രൂപംകൊള്ലുന്ന മലനിരകളാണ്‌ **സമുദ്രമധ്യവരമ്പ്‌** (**mid-ocean ridge**). ഫലകങ്ങൾ അകന്നുപോകുന്ന വിയോജക സീമയിൽ (വേർപെടുന്ന സീമ) മാഗ്മ തണുത്ത് ലാവജന്യമായ കൃഷ്ണശിലയായി (basaltic magma) ആണ് ഇവ രൂപപ്പെടുന്നത്. വിയോജക സീമയിൽ ജലതാപ വിള്ളലുകൾ സാധാരണായായി കണ്ടുവരുന്നു.

അറ്റ്ലാൻ്റിക് സമുദ്രം. ശാന്തസമുദ്രം, ഇന്ത്യൻ മഹാസമുദ്രം എന്നീ സമുദ്രങ്ങളിൽ മധ്യവരമ്പുകൾ കാണപ്പെടുന്നു.

വർഗ്ഗം:ഫലകചലനസിദ്ധാന്തം
ബെൻഡ് ഇറ്റ് ലൈക്ക് ബെക്കാം

**ബെൻഡ് ഇറ്റ് ലൈക്ക് ബെക്കാം** 2002 ൽ പുറത്തിറങ്ങിയ ബ്രിട്ടീഷ്-ജർമ്മൻ റൊമാന്റിക് കോമഡി-നാടക ചിത്രമായിരുന്നു. ഗുരീന്ദർ ഛദ്ദ സംവിധാനം ചെയ്ത ഈ ചിത്രത്തിൽ പർമിന്ദർ ചദ്ദ, കെയ്റ നൈറ്റ്ലി,   ജൊനാഥൻ റൈസ് മേയേഴ്സ്, അനുപം ഖേർ, ഷസ്നായ് ലെവീസ്, ആർച്ചി പഞ്ചാബി എന്നിവരാണ് പ്രധാനവേഷങ്ങളിൽ അഭിനയിച്ചത്. ഈ ചിത്രത്തിൻറെ തലക്കെട്ട് മികച്ച ഫുട്ബോൾ കളിക്കാരനായ ഡേവിഡ് ബെക്കാമിൻറെ പേരിനെ ആസ്പദമാക്കിയാണ്. ലണ്ടനിലുള്ള പഞ്ചാബി സിഖുകാരുടെ 18 വയസ്സുള്ള മകളെ ചുറ്റിപ്പറ്റിയാണ് കഥ വികസിക്കുന്നത്. ഫുട്ബോൾ കളിയിൽ അതിയായ കമ്പമുള്ള അവളെ പെൺകുട്ടിയാണെന്ന കാരണത്താൽ മാതാപിതാക്കൾ കളിയിൽനിന്നു വിലക്കുന്നു. എന്നാൽ അവൾ ഒരു പ്രാദേശിക വനിതാ ടീമിൽ അംഗമാകുകയും അത് അവൾക്കു ടീമിൻറെ ഉന്നതിയിലേയ്ക്കുള്ള സഞ്ചരിക്കുന്നതിനുള്ള വഴി തുറക്കുകയും ചെയ്യുന്നു. ബെൻഡ് ഇറ്റ് ലൈക്ക് ബെക്കാം 2002 ഏപ്രിൽ 12 ന് റെഡ്ബസ് ഫിലിം ഡിസ്ട്രിബ്യൂഷനും ഇതിൻറെ ഡിവിഡി, വി എച്ച് എസ് എന്നിവ 2002 നവംബർ 18 ന് വാർണർ ഹോം വീഡിയോയും  റിലീസ് ചെയ്തു. സിനിമ നിരൂപകരെ ആശ്ചര്യപ്പെടുത്തുകയും അനുകൂലമായ അവലോകനങ്ങൾക്ക് വിധേയമാക്കുകയും ചെയ്തു. 6 മില്ല്യൻ ഡോളർ ബജറ്റിൽ നിർമ്മിച്ച ചിത്രം 76 മില്ല്യൺ ഡോളറിലധികം സമ്പാദിച്ചു. ചിത്രത്തിൻറെ സ്റ്റേജ് മ്യൂസിക് പതിപ്പ് ജൂൺ 24, 2015 ന് ലണ്ടനിലെ ഫീനിക്സ് തിയേറ്ററിൽ അരങ്ങേറിയിരുന്നു.

## അവലംബം

## പുറംകണ്ണികൾ

* 
* 
* 
* 
* 

വർഗ്ഗം:2002-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
ബിഷപ്പ് ജെറോം നഗർ

കേരളത്തിൽ കൊല്ലം ജില്ലയിലെ ചിന്നക്കടയ്ക്കു സമീപമുള്ള ഒരു വ്യാപാര സമുച്ചയമാണ് **ബിഷപ്പ് ജെറോം നഗർ** (). കൊല്ലം ജില്ലയിലെ ഏറ്റവും വലിയ ഷോപ്പിംഗ് കോംപ്ലെക്സുകളിലൊന്നാണിത്. ഇന്ത്യയിലെ ആദ്യത്തെ കത്തോലിക്കാ രൂപതയായ കൊല്ലം രൂപതയുടെ ഉടമസ്ഥതയിലാണ് ഇതു പ്രവർത്തിക്കുന്നത്. കൊല്ലം രൂപതയുടെ ഭാരതീയനായ ആദ്യത്തെ ബിഷപ്പ് ജെറോം കോയിവിളയുടെ പേരാണ് ഈ വ്യാപാരസമുച്ചയത്തിനു നൽകിയിരിക്കുന്നത്. അദ്ദേഹം 1937 മുതൽ 1978 വരെ കൊല്ലം രൂപതയുടെ ബിഷപ്പായിരുന്നു.

കൊല്ലം നഗരത്തിലെ ഒരു പ്രധാന വ്യാപാര കേന്ദ്രമായ ബിഷപ്പ് ജെറോം നഗറിൽ റോയൽ എൻഫീൽഡ് ഷോറൂം, എച്ച് ആൻഡ് സി പുസ്തകശാല, എസ്.ബി.ടി. ചിന്നക്കട ശാഖ, ജി മാക്സ് തീയറ്റർ എന്നിവ ഉൾപ്പെടെ നിരവധി വ്യാപാരകേന്ദ്രങ്ങൾ പ്രവർത്തിക്കുന്നുണ്ട്. ആറുനിലകളുള്ള കെട്ടിടസമുച്ചയത്തിൽ വാഹനങ്ങൾ പാർക്കു ചെയ്യുന്നതിനായി ഭൂഗർഭ നിലയും നിർമ്മിച്ചിട്ടുണ്ട്. 2015 ജൂണിൽ കൊല്ലം ജില്ലയിൽ ജൈവകൃഷി വ്യാപകമാക്കുന്നതിന്റെ ഭാഗമായി എ.ടി.എം. മാതൃകയിൽ പച്ചക്കറി വിത്തുകൾ നൽകുന്ന ഒരു യന്ത്രം ബിഷപ്പ് ജെറോം നഗറിൽ സ്ഥാപിച്ചിരുന്നു.

## അവലംബം

വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
കോപ്പൻ കാലാവസ്ഥാ വിഭാഗീകരണ രീതി

ഇന്ന് വ്യാപകമായി ഉപയോഗിക്കപ്പെടുന്ന കാലാവസ്ഥാ വിഭാഗീകരണ രീതികളിൽ ഒന്നാണ് **കോപ്പൻ കാലാവസ്ഥാ വിഭാഗീകരണ രീതി**(**Köppen climate classification**). 1884-ലാണ് റഷ്യൻ-ജർമൻ കാലവസ്ഥാശാസ്ത്രജ്ഞനായ വ്ലാദിമിർ കോപ്പൻ ഇത് ആദ്യമായി പ്രസിദ്ധീകരിച്ചത്  പിന്നീട് അദ്ദേഹം 1918-ലും 1936-ലും കാര്യമായ മാറ്റങ്ങൾ വരുത്തി.

## അവലംബം

## ബാഹ്യ ലിങ്കുകൾ

* World Map of the Köppen–Geiger climate classification for the period 1951–2000
* Global climate maps, using Köppen classification (FAO, 1999) 

### കാലാവസ്ഥാ രേഖകൾ
* IPCC Data Distribution Center

വർഗ്ഗം:അന്തരീക്ഷസ്ഥിതി
ബെൽ

**ബെൽ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ഏഞ്ചലസ് കൗണ്ടിയിലെ ഒരു ഏകീകരിക്കപ്പെട്ട നഗരമാണ്. 1960-നു ശേഷം അസാധുവാക്കപ്പെട്ട പഴയ സാൻ അൻറോണിയോ ടൌൺഷിപ്പിന്റെ കേന്ദ്രത്തിനടുത്താണ് ഈ നഗരം സ്ഥിതിചെയ്യുന്നത്.  2000 ലെ സെൻസസ് പ്രകാരം 36,664 ആയിരുന്ന ഈ നഗരത്തില ജനസംഖ്യ, 2010 ലെ സെൻസസ് പ്രകാരം 35,477 ആയി കുറഞ്ഞിരുന്നു. ലോസ് ഏഞ്ചൽസ് നദിയുടെ തീരത്തായി സ്ഥിതി ചെയ്യുന്ന ബെൽ നഗരം ലോസ് ആഞ്ചലസ് നഗരത്തിന്റെ പ്രാന്തപ്രദേശമാണ്. 2.5 ചതുരശ്ര കിലോമീറ്ററിൽ (6.5 ചതുരശ്ര കി.മി.) വിസ്തീർണ്ണമുള്ള ഈ നഗരം അമേരിക്കൻ ഐക്യനാടുകളിലെ പതിമൂന്നാമത്തെ ഏറ്റവും ചെറിയ പട്ടണമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ആർ.പി. മാൾ, കൊല്ലം

കേരളത്തിൽ കൊല്ലം ജില്ലയിലുള്ള ഒരു വ്യാപാരസമുച്ചയമാണ് **ആർ.പി. മാൾ** (). കൊല്ലം കെ.എസ്.ആർ.ടി.സി. ബസ് സ്റ്റാൻഡിനു സമീപമുള്ള ഈ വ്യാപാര സമുച്ചയത്തിന് ഏകദേശം 210000 ചതുരശ്ര അടി വിസ്തീർണ്ണമുണ്ട്. ഇന്ത്യയിലെ പ്രമുഖ വ്യവസായിയായ രവി പിള്ളയുടെ നേതൃത്വത്തിലുള്ള ആർ.പി. ഗ്രൂപ്പിന്റെ ഉടമസ്ഥതയിലാണ് ഇത് പ്രവർത്തിക്കുന്നത്. 

ആദ്യകാലത്ത് കെ-മാൾ (കൊല്ലം മാൾ) എന്നാണ് ഈ വ്യാപാരസമുച്ചയം അറിയപ്പെട്ടിരുന്നത്. ദക്ഷിണ കേരളത്തിൽ മലബാർ ഡെവലപ്പേഴ്സിന്റേതായി ആരംഭിച്ച ആദ്യത്തെ ഷോപ്പിംഗ് മാളാണ് കെ-മാൾ. 2011-ൽ മലയാള ചലച്ചിത്രതാരം മോഹൻലാലാണ് കെ മാൾ ഉദ്ഘാടനം ചെയ്തത്. ഈ വ്യാപാരകേന്ദ്രം ആർ.പി. ഗ്രൂപ്പ് ഏറ്റെടുത്തതോടെ ആർ.പി. മാൾ എന്നു പുനർനാമകരണം ചെയ്തു. കാർണിവൽ സിനിമാസ് തീയറ്റർ ഉൾപ്പെടെ ധാരാളം വ്യാപാര ശാലകൾ ഇവിടെ പ്രവർത്തിക്കുന്നുണ്ട്. കേരളത്തിൽ കൊച്ചിക്കും കോഴിക്കോടിനും ശേഷം ഷോപ്പിംഗ് സംസ്കാരം ആരംഭിച്ച നഗരമാണ് കൊല്ലം.

## അവലംബം

വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:വ്യവസായസ്ഥാപനങ്ങൾ
വർഗ്ഗം:കേരളത്തിലെ ഷോപ്പിങ് മാളുകൾ
എച്ച് ആൻഡ് ജെ മാൾ, കരുനാഗപ്പള്ളി

കൊല്ലം ജില്ലയിലെ കരുനാഗപ്പള്ളിയിൽ സ്ഥിതിചെയ്യുന്ന ഒരു ഷോപ്പിംഗ് മാൾ ആണ് **എച്ച് ആൻഡ് ജെ മാൾ** (). കരുനാഗപ്പള്ളിയിലെ എൻ.അർ.ഐ. വ്യവസായിയായ ഹമീദ് കുഞ്ഞിന്റെ ഉടമസ്ഥതയിലാണ് ഈ മാൾ പ്രവർത്തിക്കുന്നത്. 2015 മാർച്ച് 29-ന് മലയാള ചലച്ചിത്രതാരം മമ്മൂട്ടിയാണ് മാളിന്റെ ഉദ്ഘാടനം നിർവ്വഹിച്ചത്.

കൊല്ലം നഗരസമൂഹത്തിലെ രണ്ടാമത്തെ ഷോപ്പിംഗ് മാളായ എച്ച് ആൻഡ് ജെയ്ക്ക് ഏകദേശം 120000 ചതുരശ്ര അടി വിസ്തീർണ്ണമുണ്ട്. മൾട്ടിപ്ലെക്സ് തീയറ്ററുകൾ ഉൾപ്പെടെ ധാരാളം വ്യാപാരശാലകൾ ഇവിടെ പ്രവർത്തിക്കുന്നുണ്ട്.

## അവലംബം

വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:വ്യവസായസ്ഥാപനങ്ങൾ
വർഗ്ഗം:കേരളത്തിലെ ഷോപ്പിങ് മാളുകൾ
കാളിന്ദി കുഞ്ച്

ഡൽഹിയിൽ നോയ്ഡയ്ക്ക് സമീപമുള്ള ഒരു പ്രദേശമാണു **കാളിന്ദി കുഞ്ച്** ( Kalindi Kunj) . ഇവിടെ ഒരു പൊതു പാർക്കുണ്ട്. യമുനാ നദിയുടെ തീരത്തായി സ്ഥിതിചെയ്യുന്നു. യമുനയുടെ അപരനാമമായ കാളിന്ദിയുടെ പേരാണ് ഈ പൊതുപാർക്കിന് ഇട്ടിരിയ്ക്കുന്നത്.

## ആകർഷണങ്ങൾ
# യമുന നദി
# ഡൽഹി മെട്രൊ മജന്ത ലൈൻ യാർഡ് 
# കാളിന്ദി ജല ഉദ്യാനം

## ചിത്രങ്ങൾ


പ്രമാണം:Delhi Rides Main Gate.jpg|പ്രധാന കവാടം
പ്രമാണം:Cars inside Delhi rides.JPG|Bumper cars
പ്രമാണം:Delhi Rides - Water Park.JPG|Water park


Delhi Eye:

പ്രമാണം:Delhi Eye B.jpg|Delhi Eye Ferris wheel
പ്രമാണം:Delhi Eye - Cabins.JPG|Passenger cabins 
പ്രമാണം:Delhi Eye - Cabin.JPG|Passenger cabin


## അവലംബം

വർഗ്ഗം:ഇന്ത്യയിലെ പൂന്തോട്ടങ്ങൾ
വർഗ്ഗം:ഡൽഹിയിലെ പാർക്കുകൾ
കൊല്ലം കൈറ്റ് ക്ലബ്ബ്

കൊല്ലം ജില്ലയിൽ പട്ടം പറത്തുന്നവർ ചേർന്ന് രൂപീകരിച്ചിരിക്കുന്ന ഒരു കൂട്ടായ്മയാണ് **കൊല്ലം കൈറ്റ് ക്ലബ്ബ്**. ഈ ക്ലബ്ബിലെ അംഗങ്ങളുടെ നേതൃത്വത്തിൽ കൊല്ലം ബീച്ചിലും മറ്റും പട്ടം പറത്തൽ മേളകൾ സംഘടിപ്പിക്കാറുണ്ട്.

## പ്രാധാന്യം
[thumb|right|200px|[പട്ടം#പറത്തൽ|പട്ടം പറത്തൽ]]
കൊല്ലം ജില്ലയുടെ സംസ്കാരത്തിന്റെ ഭാഗമായി മാറിയ ഒരു കായിക വിനോദമാണ് പട്ടം പറത്തൽ (Kite Flying). എല്ലാദിവസവും കൊല്ലം കടൽത്തീരത്ത് പട്ടം പറത്തുന്നവരെ കാണാൻ സാധിക്കും. പട്ടം പറത്തൽ മത്സരങ്ങൾക്കു ലഭിക്കുന്ന മികച്ച സ്വീകരണത്തിന്റെ ഫലമായി ഇതുമായി ബന്ധപ്പെട്ട് ധാരാളം സംഘടനകൾ രൂപംകൊണ്ടിട്ടുണ്ട്. 

വിവിധ തരം പട്ടങ്ങൾ നിർമ്മിക്കുകയും അവ പറത്തുകയും ചെയ്യുന്നവർ ചേർന്നു രൂപീകരിച്ചതാണ് കൊല്ലം കൈറ്റ് ക്ലബ്ബ്. കൊല്ലം നഗരം ആസ്ഥാനമാക്കി പ്രവർത്തിക്കുന്ന ഈ ക്ലബ്ബിന്റെ പ്രവർത്തനങ്ങൾ പ്രധാനമായും കൊല്ലം ബീച്ചിൽ കേന്ദ്രീകരിച്ചിരിക്കുന്നു.

കൊല്ലം നഗരത്തിൽ പട്ടം പറത്തലുമായി ബന്ധപ്പെട്ട് രൂപീകരിച്ച മറ്റൊരു സംഘടനയാണ് കൈറ്റ് ലൈഫ് ഫൗണ്ടേഷൻ. എല്ലാവർഷവും ഈ സംഘടനയുടെ നേതൃത്വത്തിൽ ഇവിടെ പട്ടം പറത്തൽ മത്സരങ്ങൾ നടത്താറുണ്ട്. 2014-ൽ കൊല്ലം കടപ്പുറത്തുവച്ച് ദേശീയ പട്ടം പറത്തൽ മേള നടന്നിരുന്നു.

## അവലംബം

വർഗ്ഗം:ഇന്ത്യയിലെ കായികസംഘടനകൾ
വർഗ്ഗം:കൊല്ലം
സ്വർഗപതംഗം രാശിയിലെ നക്ഷത്രങ്ങളുടെ പട്ടിക

സ്വർഗപതംഗം രാശിയിലെ നക്ഷത്രങ്ങളുടെ പട്ടിക. തിളക്കം കൂടിയതിൽ നിന്ന് കുറഞ്ഞതിലേക്ക്.

## References
* 
* 
* 
* 
*
*
* 
*
*
ചിന്മയ വിദ്യാലയ, കൊല്ലം

കൊല്ലം ജില്ലയിലെ ചന്ദനത്തോപ്പിനു സമീപം സ്ഥിതിചെയ്യുന്ന ഒരു സീനിയർ സെക്കന്ററി സ്കൂളാണ് **ചിന്മയ വിദ്യാലയ** (രജിസ്റ്റർ നമ്പർ - 930434). 1985 ഒക്ടോബർ 23-ന് സ്ഥാപിതമായ ഈ സ്കൂളിന്റെ മേൽനോട്ടച്ചുമതല നിർവ്വഹിക്കുന്നത് ചിന്മയ എജ്യുക്കേഷണൽ, കൾച്ചറൽ ആൻഡ് ചാരിറ്റബിൾ ട്രസ്റ്റാണ്. ഏകദേശം 3.01 ഏക്കർ വിസ്തൃതിയുള്ള ക്യാമ്പസാണ് ഈ വിദ്യാലയത്തിനുള്ളത്. പ്രീ പ്രൈമറി, എൽ.പി., യു.പി., എച്ച്.എസ്., ഹയർ സെക്കന്ററി തലങ്ങളിലായി ധാരാളം കുട്ടികൾ ഇവിടെ പഠിക്കുന്നുണ്ട്.

## സൗകര്യങ്ങൾ
* പ്ലേ സ്കൂൾ
* മൈതാനം
* ഇൻഡോർ ഗെയിംസ്
* ലാബുകൾ
* ലൈബ്രറി
* ആരോഗ്യസുരക്ഷാ സംവിധാനങ്ങൾ
* ഗതാഗത സൗകര്യങ്ങൾ

## അവലംബം

വർഗ്ഗം:കൊല്ലം ജില്ലയിലെ വിദ്യാലയങ്ങൾ
വർഗ്ഗം:കൊല്ലം ജില്ലയിലെ ഹൈ സ്‌കൂളുകൾ
വർഗ്ഗം:കൊല്ലത്തെ ഹയർ സെക്കന്ററി സ്കൂളുകൾ
ഗവൺമെന്റ് ഐ.ടി.ഐ., ചന്ദനത്തോപ്പ്

കേരളത്തിൽ കൊല്ലം ജില്ലയിലെ ചന്ദനത്തോപ്പിൽ സ്ഥിതിചെയ്യുന്ന ഒരു സർക്കാർ ഇൻഡസ്ട്രിയൽ ട്രെയിനിംഗ് ഇൻസ്റ്റിറ്റ്യൂട്ടാണ് **ഗവൺമെന്റ് ഐ.ടി.ഐ., ചന്ദനത്തോപ്പ്**. ഇവിടെ 23 ട്രേഡുകളിലായി ഏകദേശം 1200 വിദ്യാർത്ഥികൾ പഠിക്കുന്നുണ്ട്.

## അവലംബം

വർഗ്ഗം:കൊല്ലം ജില്ലയിലെ വിദ്യാലയങ്ങൾ
വർഗ്ഗം:കൊല്ലം ജില്ലയിലെ കലാലയങ്ങൾ
തിരുവള്ളൂർ

കോഴിക്കോട്‌ ജില്ലയിൽ വടകര പേരാമ്പ്ര റോഡിൽ പത്ത്‌ കിലോമീറ്റർ അകലെയുള്ള പ്രദേശമാണ് **തിരുവള്ളൂർ**.
 
"തിരുവള്ളുവർ" എന്ന നാമം ലോപിച്ചാണ് തിരുവള്ളൂർ എന്ന പേരുണ്ടായതെന്ന് പറയപ്പെടുന്നു.

തിരുവള്ളൂർ ഗ്രാമപഞ്ചായത്തിൽ ഇരുപതോളം വാർഡുകൾ ഉൾപ്പെടുന്നു. കുറ്റ്യാടി നിയോജക മണ്ഡലത്തിലെ പ്രധാന ഗ്രാമപഞ്ചായത്തുകളിൽ ഒന്നാണ് തിരുവള്ളൂർ. തിരുവള്ളൂർ പഞ്ചായത്തിനെ പ്രധാനമായും തോടന്നൂർ, കോട്ടപ്പള്ളി, ചാനിയം കടവ് എന്നിങ്ങനെ വേർതിരിച്ചിരിക്കുന്നു. 

തിരുവള്ളൂർ കോട്ടയുള്ളപറമ്പ് ജുമാമസ്ജിദ്, തിരുവള്ളൂർ ശിവക്ഷേത്രം ഇവ പ്രസിദ്ധമാണ്. 

മുസ്ലിം ലീഗ്, സി.പി.എം, കോൺഗ്രസ്സ് തുടങ്ങിയ രാഷ്ട്രീയ പാർടികൾ സജീവമായി പ്രവർത്തിക്കുന്നു.

## പ്രധാന സ്ഥാപനങ്ങൾ
*ശാന്തിനികേതൻ ഹയർസെക്കന്ററി സ്‌കൂൾ തിരുവള്ളൂർ
*ഗ്രാമ പഞ്ചായത്ത്‌ കാര്യാലയം തിരുവള്ളൂർ
*ടെലഫോൺ എക്സ്ചേഞ്ച് തിരുവള്ളൂർ
*തപാൽ ഓഫീസ്‌ തിരുവള്ളൂർ 
*നുസ്‌റത്തുൽ ഇസ്ലാം ഹയർസെക്കന്ററി മദ്‌റസ
*രജിസ്റ്റർ ഓഫീസ് തിരുവള്ളൂർ

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കെയ്ലി കൂവോക്കോ

ഒരു അമേരിക്കൻ അഭിനേത്രിയാണ് **കെയ്ലി ക്രിസ്റ്റീൻ കൂവോക്കോ** ( ) (ജനനം: നവംബർ 30, 1985). 1990 കളുടെ അവസാനത്തിൽ അനേകം ചലച്ചിത്ര, ടെലിവിഷൻ പരമ്പരകളിൽ സഹനടിയായി അഭിനയിച്ച ശേഷം 2002 മുതൽ 2005 വരെ എബിസി സിറ്റ്കോം *എയ്റ്റ് സിമ്പിൾ റൂൾസിൽ* ബ്രിഡ്ജെറ്റ് ഹെൻനെസി എന്ന ശ്രദ്ധേയ കഥാപാത്രത്തെ അവതരിപ്പിച്ചു. തുടർന്ന്, കൂവോക്കോ *ചാംഡ്* എന്ന ടെലിവിഷൻ പരമ്പരയുടെ അവസാന സീസണിൽ ബില്ലി ജെൻകിൻസ് എന്ന കഥാപാത്രത്തെ അവതരിപ്പിച്ചു. 2007 മുതൽ, സിബിഎസ് സിറ്റ്കോം ദ ബിഗ് ബാങ്ങ് തിയറിയിൽ പെന്നി എന്ന കഥാപാത്രം കൈകാര്യം ചെയ്യുന്നു. ഈ വേഷത്തിന് സാറ്റലൈറ്റ്, ക്രിട്ടിക്സ് ചോയിസ്, പീപ്പിൾസ് ചോയ്സ് അവാർഡ് എന്നിവ നേടിയിട്ടുണ്ട്. 

*ടു ബി ഫാറ്റ് ലൈക് മി* (2007), *ഹോപ്* (2011), *അനോണിമസ്* (2014) എന്നീ ചിത്രങ്ങളിൽ കൂവോക്കോ അഭിനയിച്ചിട്ടുണ്ട്. 2014 ൽ ഒരു ഹോളിവുഡ് വാക്ക് ഓഫ് ഫെയിമിൽ  ഒരു താരകം ലഭിച്ചു.. 2017 ഒക്റ്റോബറിൽ യെസ്, നോർമൻ പ്രൊഡക്ഷൻസ് എന്ന പേരിൽ ഒരു നിർമ്മാണ കമ്പനി ആരംഭിച്ചു. 

## ചെറുപ്പകാലം
കാലിഫോർണിയയിലെ കാമറില്ലോയിൽ ലെയ്ൻ ആനിന്റെയും (വിങ്ങേറ്റ്), ഗാരി കാർമിൻ കൂവോക്കോയുടെയും മൂത്ത മകളായാണ് കെയ്ലി കൂവോക്കോ ജനിച്ചത്. അവരുടെ സഹോദരി ബ്രിയാ, ദ വോയിസിന്റെ അഞ്ചാം സീസണിൽ മത്സരിച്ചു. ഒരു കുട്ടിയെന്ന നിലയിൽ, കൂവോക്കോ, ഒരു അമേച്വർ ടെന്നിസ് കളിക്കാരിയായിരുന്നു. എന്നാൽ പതിനാറാം വയസ്സിൽ അവൾ കളിക്കുന്നത് മതിയാക്കി.

വലത്ത്‌|ലഘുചിത്രം|Cuoco at PaleyFest in March 2013

## കരിയർ
കൂവോക്കോ 1995 ലെ ആക്ഷൻ ത്രില്ലർ വിർഡൂയോസിറ്റിയിൽ കരിൻ കാർട്ടർ എന്ന യുവതാരമായി. 2000 മുതൽ 2001 വരെ സിബിഎസ് സിറ്റ്കോം ലേഡീസ് മാനിൽ അഭിനയിച്ചു. 2002 സെപ്തംബറിൽ, എബിസി സിറ്റ്കോം എയ്റ്റ് സിമ്പിൾ റൂൾസിൽ ബ്രിഡ്ജെറ്റ് ഹെൻനെസി എന്ന വേഷം അഭിനയിച്ചു. കുറഞ്ഞ റേറ്റിംഗുകൾ കാരണം, 2005 മേയ് 17-ന് എബിസി പരമ്പര റദ്ദുചെയ്തു. എയ്റ്റ് സിമ്പിൾ റൂൾസിന്റെ അവസാന സീസണലിനുപുറമെ, കൂവോക്കോ, എൻബിസി മിനി പരമ്പര 10.5, എബിസി ഫാമിലി ഒറിജിനൽ സിനിമ ക്രൈംസ് ഓഫ് ഫാഷൻ, സ്വതന്ത്ര സിനിമ ഡിബേറ്റിങ് റോബർട്ട് ലീ എന്നീ ചിത്രങ്ങൾ ചെയ്തു . ഡിസ്‌നി ചാനൽ കാർട്ടൂൺ ബ്രാണ്ടി ആൻഡ് മിസ്റ്റർ വിസ്‌കേഴ്‌സിൽ, പതിനാലുകാരനായ ബ്രാണ്ടി ഹാരിങ്ടൺ എന്ന നായക്ക് ശബ്ദം നൽകി. ടെലിവിഷൻ പരിപാടിയായ ചാംഡിന്റെ എട്ടാം സീസണിൽ, കൂവോക്കോ ടെലികൈനിസ്, പ്രൊജക്ഷൻ എന്നീ ശക്തികളുള്ള ബില്ലി ജെൻകിൻസ് എന്ന വേഷം ചെയ്തു.

2007 സെപ്തംബറിൽ കൂവോക്കോ, സിബിഎസ് സിറ്റ്കോം ദ ബിഗ് ബാങ്ങ് തിയറിയിൽ,  ലെനേർഡ് ഹോഫ്സ്റ്റാർട്ടർ, ഡോ. ഷെൽഡൺ കൂപ്പർ എന്നീ ഫിസിസ്റ്റുകളുടെ അയൽവാസിയായ പെന്നി എന്ന ചീസ് കേക്ക് ഫാക്ടറി ജീവനക്കാരിയായി അഭിനയിച്ചു. 2014 ആഗസ്റ്റിലെ കണക്കുപ്രകാരം, കൂവോക്കോയും ദ ബിഗ് ബാങ്ങ് തിയറിയിലെ അവരുടെ സഹതാരങ്ങൾ  ജോണി ഗലെക്കി, ജിം പാർസൺസ് എന്നിവരും, ഓരോ എപ്പിസോഡിന് ഒരു മില്യൺ ഡോളർ വീതം സമ്പാദിക്കുന്നുണ്ട്.

2017 ഒക്റ്റോബറിൽ, യെസ് നോർമൻ പ്രൊഡക്ഷൻസ് എന്ന ഫിലിം ആൻഡ് ടെലിവിഷൻ പ്രൊഡക്ഷൻ കമ്പനി കൂവോക്കോ ആരംഭിച്ചു. ക്രിസ് ബോജാലിയൻ രചിച്ച ദ ഫ്ലയിറ്റ് അറ്റൻഡ് എന്ന നോവലിന്റെ അവകാശം കരസ്ഥമാക്കിയ കമ്പനി, അത് ഒരു മിനി പരമ്പരയായി അവതരിപ്പിക്കും.

## അഭിനയ ജീവിതം

### ചലച്ചിത്രം

### ടെലിവിഷൻ

## അവലംബം

വർഗ്ഗം:1985-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ
ഇൻഫന്റ് ജീസസ് സ്കൂൾ, കൊല്ലം

കൊല്ലം ജില്ലയിലെ തങ്കശ്ശേരിയിൽ പ്രവർത്തിക്കുന്ന ഒരു വിദ്യാലയമാണ് **ഇൻഫന്റ് ജീസസ് ആംഗ്ലോ ഇന്ത്യൻ ഹയർ സെക്കന്ററി സ്കൂൾ**. കൗൺസിൽ ഫോർ ദി ഇന്ത്യൻ സ്കൂൾ സർട്ടിഫിക്കറ്റ് എക്സാമിനേഷൻസിനു കീഴിലാണ് ഇത് പ്രവർത്തിക്കുന്നത്. 1940-ൽ കൊല്ലം രൂപതാ ബിഷപ്പായിരുന്ന ജെറോം എം. ഫെർണാണ്ടസാണ് ഈ വിദ്യാലയം സ്ഥാപിച്ചത്. 

പോർച്ചുഗീസുകാർ, ഡച്ചുകാർ, ബ്രിട്ടീഷുകാർ എന്നിവരുടെ വാസകേന്ദ്രമായിരുന്ന തങ്കശ്ശേരിയിൽ ധാരാളം ആംഗ്ലോ ഇന്ത്യൻ വിഭാഗക്കാരുണ്ടായിരുന്നു. ഈ വിഭാഗത്തിൽപ്പെട്ട കുട്ടികൾക്ക് വിദ്യാഭ്യാസം നൽകുക എന്ന ലക്ഷ്യത്തോടെയാണ് ഇൻഫന്റ് ജീസസ് സ്കൂൾ പ്രവർത്തനം ആരംഭിച്ചത്. കാലക്രമേണ മറ്റു വിഭാഗക്കാർക്കും ഇവിടെ പ്രവേശനം അനുവദിച്ചു.

## ചരിത്രം
ആംഗ്ലോ ഇന്ത്യൻ വിഭാഗത്തിലെ ആൺകുട്ടികൾക്കായി ഇൻഫന്റ് ജീസസ് ആംഗ്ലോ ഇന്ത്യൻ ബോയ്സ് സ്കൂളും പെൺകുട്ടികൾക്കായി മൗണ്ട് കാർമെൽ കോൺവെന്റ് ആംഗ്ലോ ഇന്ത്യൻ ഗേൾസ് ഹൈസ്കൂളും തങ്കശ്ശേരിയിൽ പ്രവർത്തനം ആരംഭിച്ചിരുന്നു. കൊല്ലം രൂപതയുടെ ബിഷപ്പായിരുന്ന ജെറോം എം. ഫെർണാണ്ടസിന്റെ നേതൃത്വത്തിലുള്ള പ്രാർത്ഥനാ ചടങ്ങുകളോടെ 1940 മേയ് 8-ന് ഇൻഫന്റ് ജീസസ് സ്കൂളിന്റെ ഉദ്ഘാടനം നടന്നു. മേരി നെറ്റോ ആയിരുന്നു ആദ്യ പ്രിൻസിപ്പാൾ. 15 വിദ്യാർത്ഥികളും 2 സ്റ്റാഫുകളുമായി ആരംഭിച്ച സ്കൂളിൽ നിലവിൽ 3500 വിദ്യാർത്ഥികളും 110 സ്റ്റാഫുകളുമുണ്ട്.

## പ്രശസ്തരായ പൂർവ്വ വിദ്യാർത്ഥികൾ
* ജിതേഷ് ജോൺ ഐ.ഇ.എസ്.
* ശ്യാം സുന്ദർ ഐ.പി.എസ്.
* സുരേഷ് ബാബു (ഒളിമ്പ്യൻ)
* അൽഫോൺസ് ഏറായിൽ (മുൻ കേരളാ ഡി.ജി.പി.)
* യൂജിൻ പണ്ടാല (വാസ്തുശിൽപി)
* സുരേഷ് ഗോപി (മലയാളചലച്ചിത്ര താരം)
* മുകേഷ് (മലയാളചലച്ചിത്ര താരം)
* മോഹൻ ശിവാനന്ദ് (*റീഡേഴ്സ് ഡൈജസ്റ്റ്* എഡിറ്റർ)
* സണ്ണി വർക്കി (പത്മശ്രീ ജേതാവ് )

## അവലംബം

## പുറംകണ്ണികൾ

* Official website of Infant Jesus]
* IJHS Online alumni discussion and networking forum - since 1998
* Diocese of Quilon

വർഗ്ഗം:കൊല്ലം ജില്ലയിലെ വിദ്യാലയങ്ങൾ
വർഗ്ഗം:കൊല്ലം ജില്ലയിലെ ഹൈ സ്‌കൂളുകൾ
വർഗ്ഗം:കൊല്ലത്തെ ഹയർ സെക്കന്ററി സ്കൂളുകൾ
ഗിൽബർട്ട് ഹിൽ

മുംബൈ നഗരത്തിലെ അന്ധേരിയിൽ സ്ഥിതി ചെയ്യുന്ന 200 അടി (61 മീറ്റർ) ഉയരമുള്ള ഒരു പാറയാണ് **ഗിൽബർട്ട് ഹിൽ**. 66 ദശലക്ഷം വർഷങ്ങൾക്ക് മുൻപ്, മീസോസോയിക് യുഗത്തിലാണിത് രൂപം കൊണ്ടത് .1952-ൽ ഇന്ത്യാ ഗവണ്മെന്റ് ഇതിനെ ഒരു ദേശീയോദ്യാനമായി പ്രഖ്യാപിച്ചു. ഭൗമശാസ്ത്രജ്ഞരുടെ വർഷങ്ങളായുള്ള പരിശ്രമത്തെത്തുടർന്ന് ബൃഹന്മുംബൈ മുനിസിപ്പൽ കോർപ്പറേഷൻ 2007-ൽ ഇതിനെ ഒരു ഗ്രേഡ്-2 പൈതൃകസ്മാരകമായി ഉയർത്തി. അതേത്തുടർന്ന് കല്ലുവെട്ട് പോലുള്ള പ്രവർത്തനങ്ങൾ ഈപ്രദേശത്ത് നിരോധിക്കപ്പെട്ടു. ഇതിനോട് ചേർന്ന് നടക്കുന്ന നിർമ്മാണപ്രവർത്തനങ്ങൾ ഗിൽബർട്ട് ഹില്ലിന്റെ നിലനിൽപ്പിന് ഭീഷണിയുയ്ർത്തുന്നു.

പാറയുടെ മുകളിലേക്കെത്താൻ കൽപ്പടവുകൾ പണിതിട്ടുണ്ട്. മുകളിലായി രണ്ട് ക്ഷേത്രങ്ങളും ഒരു ചെറിയ പൂന്തോട്ടവുമുണ്ട്. മുംബൈ ദർശൻ പോലുള്ള ടൂറിസം യാത്രകളിൽ ഗിൽബർട്ട് ഹില്ലിനെ ഉൾപ്പെടുത്തുവാനും അതുവഴി സന്ദർശകരെ ആകർഷിക്കുവാനും ശ്രമങ്ങൾ നടക്കുന്നു.

## അവലംബം

വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
വർഗ്ഗം:മുംബൈയിലെ പാർക്കുകൾ
വർഗ്ഗം:മുംബൈയുടെ ഭൂമിശാസ്ത്രം
ചേവരമ്പലം

കോഴികോട് ജില്ലയിലെ പ്രാന്തപ്രദേശമാണു ചേവരമ്പലം.

### അതിരുകൾ
ചേവരമ്പലത്തിലെ പ്രധാന ആരാധാനാലയങ്ങളാണു ആരുളപാട് ഭഗവതി ക്ഷേത്രവും സുബ്രമന്യ ക്ഷേത്രം.നാലു ചെറിയ റോഡ് കൂടി ചേരുന്ന ചെറിയ നഗരമണു ചേവരമ്പലം.അതിൽ വാടാക്കോട്ടുള്ള റോഡ് വെള്ളിമാടുകുന്ന് ജംഗ്ഷനിലേക്ക് എത്തിക്കുന്നു.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
മുണ്ടിക്കൽ താഴം

കോഴിക്കോട് ജില്ലയിലെ കുന്ദമംഗലത്തിനടുത്ത് സ്ഥിതി ചെയ്യുന്ന  ഒരു സ്ഥലമാണ് **മുണ്ടിക്കൽ താഴം**.

### പ്രധാനസ്ഥാപനങ്ങൾ
* കോഴിക്കോട് മെഡിക്കൽ കോളേജ്.
*സെൻറർ ഫോർ വാട്ടർ ഡെവലപ്മെൻറ് ആൻഡ് മാനേജ്മെൻറ്
*എ എം എൽ പി സ്കൂൾ കോട്ടാംപറമ്പ
*മർക്കസ്സു സഖാഫത്തു സുന്നീയ്യ

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കുറ്റിക്കാട്ടൂർ

കോഴിക്കോട് ജില്ലയിലെ കുന്നമംഗലത്തിനടുത്തുള്ള ഒരു പ്രദേശമാണ് കുറ്റിക്കാട്ടൂർ. എ.ഡ്ബ്ല്യു.എച് കോളേജ്‌ കുറ്റിക്കാട്ടൂരിലാണ് സ്ഥിതിചെയ്യുന്നത്.
കുറ്റിക്കട്ടൂരിനു അടുത്തുള്ള സ്ഥലമാണ് വെള്ളിപറബ്,മീഡിയവൺ ഇവിടെയാണ് സ്ഥിതിചെയ്യുന്നത്. പെരുവയൽ പഞ്ചായതിലാണ് കുറ്റിക്കാട്ടൂർ. കുറ്റിക്കാട്ടൂർ മസ്കനുൽ അൻവാർ ഇവിടെ സ്ഥിതി ചെയ്യുന്നു.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
വലിയങ്ങാടി

കേരളത്തിലെ കോഴിക്കോട് നഗരത്തിലെ ഒരു പ്രധാന വ്യാപര കേന്ദ്രമാണ് വലിയങ്ങാടി.
വർഗ്ഗം:കോഴിക്കോട്
കോട്ടൂളി

കോഴിക്കോട് ജില്ലയിലെ മാനാഞ്ചിറയ്ക്കടുത്തുള്ള ഒരു നഗരപ്രദേശമാണ് കോട്ടൂളി. വളരെ ചരിത്രപ്രാധാന്യമുളള ഉള്ള ഒരു സ്ഥലംകൂടിയാണ് ഇത്.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
പാലാഴി

കോഴിക്കോട് ജില്ലയിലെ രാമനാട്ടുകരയ്ക്ക് അടുത്ത്  സ്ഥിതി ചെയുന്ന ഒരു പ്രദേശമാണ് പാലാഴി. ഇവിടം ചരിത്ര പ്രാധാന്യമുള്ള ഒരു പ്രദേശമാണ്. യുഎൽ സൈബർപാർക്ക്, ഗവൺമെന്റ് സൈബർ പാർക്ക്, ഹൈലൈറ്റ് സിറ്റി, ലാൻഡ്മാർക്ക് വേൾഡ് എന്ന പേരിൽ ഒരു ടൗൺഷിപ്പ് സൃഷ്ടിക്കൽ എന്നിവയും മറ്റ് പല ഫ്ലാറ്റ് പ്രൊജക്‌ട്‌ഷെയറുകളും കാരണം ഇത് അടുത്തിടെ പ്രാധാന്യമർഹിക്കുന്നു. കോഴിക്കോട് നഗരത്തിലെ തൊണ്ടയാട് ജംഗ്ഷനിൽ നിന്ന് നാല് കിലോമീറ്റർ അകലെയാണ് പാലാഴി ടൗൺ. മെട്രോ ഇന്റർനാഷണൽ കാർഡിയാക് സെന്ററും ക്രാഡിൽ മെറ്റേണിറ്റി ഹോസ്പിറ്റലും പാലാഴിയിലാണ് സ്ഥിതി ചെയ്യുന്നത്.

## ചരിത്രം
100 വർഷം മുമ്പ് കോഴിക്കോട് നഗരത്തിന്റെ കേന്ദ്രമായിരുന്നു ബീച്ച് പ്രദേശം. 1970-കളിൽ നഗരകേന്ദ്രം മാനാഞ്ചിറ ഭാഗത്തേക്ക് മാറുകയും 1980-കളിൽ മാവൂർ റോഡ് പ്രവർത്തന കേന്ദ്രമായി മാറുകയും ചെയ്തു. 2010-കളിൽ, തൊണ്ടയാട് ബൈപാസ് പ്രദേശവും എയർപോർട്ട് റോഡിലെ പാലാഴിയുടെ പ്രാന്തപ്രദേശവും രാത്രികാല ജീവിതത്തിന്റെ പുതിയ നഗര കേന്ദ്രങ്ങളായി ഉയർന്നുവന്നു.

പാലാഴി യഥാർത്ഥത്തിൽ മഴക്കാലത്ത് താമസക്കാർക്ക് ബുദ്ധിമുട്ടുകൾ സൃഷ്ടിക്കുന്ന വെള്ളക്കെട്ടുള്ള തെരുവുകളുള്ള ഒരു ഗ്രാമമായിരുന്നു. ഹൈവേ റോഡിന്റെയും നഗരത്തിന്റെ കിഴക്കൻ ഭാഗത്തിന്റെയും സാമീപ്യം കാരണം ഈ പ്രദേശം അടുത്തിടെ വളരെ വാണിജ്യവത്കരിക്കപ്പെട്ടു. ഹിലൈറ്റ് ടൗൺഷിപ്പും ഹിലൈറ്റ് മാളും ഉണ്ടാക്കിയത് പാലാഴിയിലും പരിസരത്തും ഗതാഗത പ്രശ്‌നങ്ങൾ വർധിപ്പിച്ചു.
## മേത്തോട്ടുതാഴം
പാലാഴിയുടെ പടിഞ്ഞാറ് ഭാഗത്തുള്ള ഒരു ചെറിയ ഗ്രാമമാണ് മേത്തോട്ടുതാഴം. ഭയങ്കാവ് ക്ഷേത്രത്തിനും ഒല്ലൂർ ശിവക്ഷേത്രത്തിനും പേരുകേട്ട സ്ഥലമാണിത്. വഴിപോക്ക്, മണത്തൽ താഴം, പൂവങ്ങൽ, മേച്ചേരി താഴം, കൈതപ്പാടം, കാട്ടുകുളങ്ങര, കൊമ്മേരി തുടങ്ങിയ നഗര പ്രാന്തപ്രദേശങ്ങൾ മേതോട്ട് താഴത്തിന് സമീപമാണ്. മേതോട്ട് താഴം കോട്ടൂളി, പൊറ്റമ്മൽ ജംക്‌ഷനുകളിലേക്കുള്ള പ്രധാന റോഡിലൂടെ നേരിട്ട് ബന്ധിപ്പിച്ചിരിക്കുന്നു.
## വെള്ളപ്പൊക്കത്തിൽ മുങ്ങിയ തെരുവുകൾ
എല്ലാ വർഷവും ജൂൺ മുതൽ ഓഗസ്റ്റ് വരെ പാലാഴി പ്രദേശത്തെ തെരുവുകൾ വെള്ളത്തിനടിയിലാകും. ഇക്കാലയളവിൽ ഈ ഭാഗത്തെ വീടുകളിലേക്കുള്ള പ്രവേശനം കാൽനടയായോ വാഹനമായോ വളരെ ബുദ്ധിമുട്ടാണ്. വെള്ളപ്പൊക്കമുണ്ടായ പ്രദേശം വളരെ വലുതായതിനാൽ ഈ പ്രശ്നത്തിന് ഇതുവരെ ഒരു പരിഹാരവും ആസൂത്രണം ചെയ്തിട്ടില്ല.

## ഹിലൈറ്റ് ടൗൺഷിപ്പ്
പാലാഴി ജംഗ്ഷനിൽ സ്ഥിതി ചെയ്യുന്ന താമസ, വാണിജ്യ സൗകര്യമാണ് ഹിലൈറ്റ് ടൗൺഷിപ്പ്. 1,400,000 ചതുരശ്ര അടി ഷോപ്പിംഗ് സ്ഥലമുള്ള ഹിലൈറ്റ് മാൾ വടക്കൻ കേരളത്തിലെ ഏറ്റവും വലിയ ഷോപ്പിംഗ് മാളാണ്. ഇത് ഹിലൈറ്റ് സിറ്റിയുടെ (11.256873°N 75.821287°E) ഭാഗമാണ്. ഒരു സംയോജിത ടൗൺഷിപ്പ് പദ്ധതി ഇപ്പോൾ ഏതാണ്ട് പൂർത്തിയായി.  നടൻ നിർമ്മൽ പാലാഴി ഇവിടെ നിന്നാണ്.

## പാലാഴിയിലെ ലാൻഡ്മാർക്കുകൾ
* സൈബർപാർക്ക് കോഴിക്കോട്
* ഊരാളുങ്കൽ സൈബർപാർക്ക്
* മെട്രോ ഇന്റർനാഷണൽ കാർഡിയാക് സെന്റർ
* ഡക്കാത്ത്ലോൺ കോഴിക്കോട്.
* ഹിദായ ഗ്രൂപ്പ്‌ ഓഫ് ഇൻസ്റ്റിറ്റ്യൂഷൻസ് 
* പാലാഴി ഹൈസ്ക്കൂൾ (GHSS IRINGALLOOR).
* ക്രാഡിൽ മെറ്റേണിറ്റി ഹോസ്പിറ്റൽ
* ലാൻഡ്മാർക്ക് വേൾഡ്
* ഹൈലൈറ്റ് സിറ്റി
* പാലാഴി ടിമ്പർ
* കൂടത്തും പാറ കോളനി
*മാമ്പുഴ പാലം
* നെസ്റ്റോ ഹൈപ്പർമാർക്കറ്റ്
* ഡോമിനോസ് പിസ്സ

## സ്ഥലം

## അവലംബം

## External links
*PVS Prestige Palazhi 

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
വാളാഞ്ഞിമുക്ക്

കോഴിക്കോട് ജില്ലയിലെ വടകര താലൂക്കിൽ തിരുവള്ളൂർ പഞ്ചായത്തിലെ ഒരു പ്രദേശമാണു **വാളാഞ്ഞിമുക്ക്**.
തിരുവള്ളൂർ പഞ്ചായത്തിലെ നാല് ആറ് വാർഡുകൾ ഉൾപ്പെടുന്നതാണ് ഈ പ്രദേശം. ഇവിടത്തെ ഒരു ആരാധനാലയമാണ് മസ്ജിദ് മദീന വാളാഞ്ഞിമുക്ക്.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കാരന്തൂർ

കേരളത്തിലെ കോഴിക്കോട് ജില്ലയിലെ കുന്ദമംഗലത്തിനടുത്തുള്ള ഒരു പ്രദേശമാണ് കാരന്തൂർ.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
വട്ടകിണർ

കോഴിക്കോട് ജില്ലയിലെ മീഞ്ചന്തയുടെ അടുത്തുള്ള  പ്രധാനപ്പെട്ട ഒരു പ്രദേശമാണ് **വട്ടകിണർ**. മീഞ്ചന്ത ഹയർ സെക്കണ്ടറി സ്കൂൾ ,ഗവ. ആർട്ട്സ് ആൻറ് സയൻസ് കോളജ് എന്നിവ ഇവിടെയാണ് പ്രവർത്തിക്കുന്നത്.
പണ്ട് അവിടെ ഒരു വലിയ കിണർ ഉണ്ടായിരുന്നു. റോഡിൽ തന്നെയായിരുന്ന കിണർ സ്ലാബിട്ട് മൂടുകയാണ് ചെ
യ്തത്.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കോഴിക്കോട് കടപ്പുറം

കേരളത്തിലെ കോഴിക്കോട് ജില്ലയിലെ ഒരു കടൽത്തീരമാണ് കോഴിക്കോട് കടപ്പുറം. ഈ കടൽത്തീരം അതിന്റെ പ്രകൃതിസൗന്ദര്യത്തിന് പേരുകേട്ടതാണ്. കുട്ടികൾക്കായി  1934 ൽ ഗാന്ധി കോഴിക്കോട് സന്ദർശിച്ചതിനുശേഷം 1934 ൽ ബീച്ച് റോഡിന് 'ഗാന്ധി റോഡ്' എന്ന് പുനർനാമകരണം ചെയ്തു. പൊതുയോഗങ്ങൾ നടത്തുന്നതിനുള്ള പ്രധാന സ്ഥലമാണ് കോഴിക്കോട് ബീച്ച്. ഒരു ലയൺസ് പാർക്കും അക്വേറിയവും അടുത്തായി സ്ഥിതിചെയ്യുന്നു.
ലഘുചിത്രം|Calicut Wall Art

## ചിത്രശാല

File:Sunset at Kozhikkode Beach.jpg|കോഴിക്കോട് ബീച്ചിലെ ഒരു സായാഹ്നം
File:Kozhikkode.jpg


## അവലംബം

വർഗ്ഗം:കോഴിക്കോട്
മായനാട്

കോഴിക്കോട് ജില്ലയിലെ ഒരു പ്രധാന നഗരമാണ് **മായനാട്**.കോഴിക്കോടിനും വയനാടിനും ഇടയിലാണ് ഈ നഗരം സ്ഥിതി ചെയ്യുന്നത്.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കുറ്റിച്ചിറ

ലഘുചിത്രം|മിഷ്കാൽ പളളി
കേരളത്തിലെ കോഴിക്കോട് ജില്ലയിലെ കോഴിക്കോട് കോർപറേഷനിൽ കുറ്റിച്ചിറ സ്ഥിതിചെയ്യുന്നു. തെക്കേപ്പുറം എന്ന പ്രദേശത്തെ ഒരു സ്ഥലമാണ് കുറ്റിച്ചിറ. ഇതു സ്ഥിതി ചെയ്യുന്നത്  കോഴിക്കോട് ഹൃദയഭാഗമായ മാനാഞ്ചിറയിൽ നിന്നും കുറച്ചകലെയാണ്.

വർഗ്ഗം:കോഴിക്കോട് കോർപ്പറേഷൻ
എരഞ്ഞിപ്പാലം

കോഴിക്കോട് ജില്ലയിൽ 2കിലൊ മീറ്റർ ചുറ്റള്ളവിൽ സ്ഥിതി ചെയുന്ന ഒരു പ്രദേശമാണ് എരഞ്ഞിപ്പാലം. പൂർണ്ണമായും കോർപ്പറേഷൻ പരിധിയിൽ വരുന്ന ഒരു പ്രദേശം കൂടിയാണിത്.എകദേശം 20‌-ഓളം റസിഡൻസ് അസോസിയേഷൻ ഈ പ്രദേശത്തിന്റേ ഭാഗമാകുന്നു.

## പ്രധാനപ്പെട്ട ആശുപത്രികൾ
*കോഴിക്കോട് ജില്ലാ സഹകരണാശുപത്രി

*മലബാർ ഹോസ്പ്പിറ്റൽ

*വിജയ ആശുപത്രി 

## പ്രധാനപ്പെട്ട സ്ഥാപനങ്ങൾ

*പി.അർ.ടിസി 

*ശ്രീ വാഗ്ഭടാനന്ദ ഗുരുദേവ സ്മാരക വായനാശാല

*പാസ്സ്പ്പോർട്ട് ഓഫീസ്

*വ്യാപാരഭവൻ

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ആഡോബി പ്രീമിയർ പ്രോ

അഡോബി ഇങ്ക്(Inc.) വികസിപ്പിച്ചതും അഡോബി ക്രിയേറ്റീവ് ക്ലൗഡ് ലൈസൻസിംഗ് പ്രോഗ്രാമിന്റെ ഭാഗമായി പ്രസിദ്ധീകരിച്ചതുമായ ഒരു ടൈംലൈൻ അടിസ്ഥാനമാക്കിയുള്ളതും നോൺ-ലീനിയർ വീഡിയോ എഡിറ്റിംഗ് സോഫ്റ്റ്‌വെയർ ആപ്ലിക്കേഷനാണ് (NLE)**ആഡോബ് പ്രീമിയർ പ്രോ** . **അഡോബ് ക്രീയേറ്റീവ് ക്ലൌഡ്** പതിപ്പാണ് ആണ്  ലഭ്യമായതിൽ വെച്ച് മികച്ചത്. 2003ൽ ആണ് അദ്യമായി ഇത് അവതരിപ്പിക്കുന്നത്. ഇത്  ഒരു പ്രൊഫഷണൽ വീഡിയോ എഡിറ്റിംഗ് സോഫ്റ്റ്‌വെയർ ആണ്. അഡോബ് പ്രീമിയറിന്റെ പിൻഗാമിയാണ് അഡോബ് പ്രീമിയർ പ്രോ (ആദ്യം 1991-ൽ സമാരംഭിച്ചു). ഇത് പ്രൊഫഷണൽ വീഡിയോ എഡിറ്റിംഗിലേക്ക് ശ്രദ്ധ കേന്ദ്രീകരിച്ചിരിക്കുന്നു, അതേസമയം അതിന്റെ സിബിളിങ്ങുകളായ അഡോബ് പ്രീമിയർ എലമെന്റുകൾ ഉപഭോക്തൃ വിപണിയെ ലക്ഷ്യമിടുന്നു.

അഡോബ് പ്രീമിയർ പ്രോയെ ആദ്യകാലത്ത് ഏറ്റെടുത്തത് സിഎൻഎൻ ആയിരുന്നു.കൂടാതെ, 2007-ൽ, ചില ബിബിസി വകുപ്പുകൾ പ്രീമിയർ പ്രോ സ്വീകരിച്ചു.ഡെഡ്‌പൂൾ, ഗോൺ ഗേൾ,ക്യാപ്റ്റൻ അബു റേഡ്, ടെർമിനേറ്റർ: ഡാർക്ക് ഫേറ്റ്, മോൺസ്റ്റേഴ്‌സ്,തുടങ്ങിയ ഫീച്ചർ ഫിലിമുകളും മഡോണയുടെ കൺഫെഷൻസ് ടൂർ പോലുള്ള വേദികളും എഡിറ്റ് ചെയ്യാൻ ഇത് ഉപയോഗിച്ചു.
## ചരിത്രം
### ഒറിജിനൽ അഡോബ് പ്രീമിയർ

അഡോബ് പ്രീമിയറിന്റെ യഥാർത്ഥ പതിപ്പ് വികസിപ്പിച്ചെടുത്തത് അഡോബ് സിസ്റ്റംസ് ആണ്. ഇത് ആദ്യമായി സമാരംഭിച്ചത് 1991 ലാണ്, അതിന്റെ അവസാന പതിപ്പ് 2002 ൽ പുറത്തിറങ്ങി.

ആദ്യ കമ്പ്യൂട്ടർ നോൺ-ലീനിയർ എഡിറ്റിംഗ് സിസ്റ്റങ്ങളിലൊന്നാണ് പ്രീമിയർ. 1991 ൽ പുറത്തിറക്കിയ മാക്കിനായുള്ള ആദ്യ പതിപ്പ്, മൈക്രോസോഫ്റ്റ് വിൻഡോസിനായുള്ള ആദ്യ പതിപ്പ് 1993 സെപ്റ്റംബറിൽ പുറത്തിറങ്ങി. വീഡിയോസ്പിഗോട്ട് വീഡിയോ ക്യാപ്ചർ കാർഡിനായി ഒരു ക്വിക്ക്ടൈം അടിസ്ഥാനമാക്കിയുള്ള വീഡിയോ എഡിറ്റർ സൂപ്പർമാക് സാങ്കേതികവിദ്യയിൽ ആരംഭിച്ചു.സൂപ്പർമാക് എഞ്ചിനീയർ റാണ്ടി ഉബില്ലോസ് ഏകദേശം 10 ആഴ്ചയ്ക്കുള്ളിൽ റീലോയിറൈമിന്റെ ഒരു ഡെമോ സൃഷ്ടിച്ചു. 1991 ഓഗസ്റ്റിൽ അഡോബ് സിസ്റ്റംസ് സോഫ്റ്റ്വെയർ പദ്ധതി ഏറ്റെടുക്കുകയും അഡോബ് പ്രീമിയർ എന്ന് പുനർനാമകരണം ചെയ്യുകയും ചെയ്തു.  അഡോബിയിൽ ചേരാൻ യുബില്ലോസ് സൂപ്പർമാക് വിട്ടു.

## അവലംബം

വർഗ്ഗം:അഡോബി സോഫ്‌റ്റ്‌വെയർ
അരക്കിണർ

കേരളത്തിലെ കോഴിക്കോട് ജില്ലയിലെ ബേപ്പൂർ നിയോജക മണ്ഡലത്തിലെ ഒരു കോർപ്പറേഷൻ നഗരമാണ് **അരക്കിണർ**. പ്രശസ്ത് സിനിമ അഭിനേതാവ് ശ്രീ.മാമുക്കോയ യുടെ ജന്മനാടും കൂടിയാണ് അരക്കിണർ. ബേപ്പൂർ പ്രദേശത്ത് നഗരവല്കരണത്തിൽ ഒന്നാമത് നിൽക്കുന്ന പ്രദേശം കൂടിയാണ് അരക്കിണർ.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കാഞ്ഞിക്കാവ്

കേരളത്തിലെ കോഴിക്കോട് ജില്ലയിലെ ബാലുശ്ശേരി ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണ് കാഞ്ഞിക്കാവ്.രാമൻ പുഴ ഇതു വഴി ഒഴുകുന്നു.കാഞ്ഞിക്കാവ് എ.എൽ.പി സ്ക്കൂൾ ഇവിടെയാണ് സ്ഥിതിചെയ്യുന്നത്.തൊട്ടടുത്തുള്ള ചെറുപട്ടണം ആണ് ഉള്ളിയേരി.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
സോഫി ടേണർ

ഒരു ഇംഗ്ലീഷ് നടി ആണ് **സോഫി ടേണർ** (ജനനം: 21 ഫെബ്രുവരി 1996). എച്ബിഒ പരമ്പര ഗെയിം ഓഫ് ത്രോൺസിൽ സാൻസാ സ്റ്റാർക്ക് എന്ന വേഷം അവതരിപ്പിച്ചാണ് അഭിനേതാവായി ടേണർ അരങ്ങേറ്റം നടത്തിയത്. 2013 ൽ തേർറ്റീൻത് ടെയ്ൽ എന്ന ടെലിവിഷൻ ചലച്ചിത്രത്തിലും, അനെദർ മി എന്ന ചലച്ചിത്രത്തിലും ടർണർ അഭിനയിച്ചു. എക്സ്-മെൻ ഫിലിം പരമ്പരയിലെ ജീൻ ഗ്രേ / ഫീനിക്സ് എന്നീ കഥാപാത്രങ്ങളുടെ ചെറുപ്പകാലം ടേണർ അവതരിപ്പിക്കുന്നു. 

## കരിയർ
2011 മുതൽ, ടേണർ എച്ബിഒ ഫാന്റസി
പരമ്പര ഗെയിം ഓഫ് ത്രോൺസിൽ സാൻസാ സ്റ്റോക്ക് എന്ന വേഷം അവതരിക്കുന്നു. ടേണറുടെ ആദ്യ ടെലിവിഷൻ റോളാണ് സാൻസാ. ടേണറുടെ നാടക അധ്യാപകനാണ് ഈ വേഷത്തിന്റെ ഓഡിഷനു പങ്കെടുക്കാൻ അവരെ പ്രോത്സാഹിപ്പിച്ചത്. ഈ വേഷത്തിനായി ടേണർ തന്റെ മുടി ഡൈ ചെയ്തു. 2012-ൽ, സഹതാരം മെയ്സി വില്ല്യംസിനോപ്പം ഒരു ടെലിവിഷൻ സീരീസിലെ മികച്ച സഹനടിക്കുള്ള യങ് ആർട്ടിസ്റ്റ് അവാർഡിനുള്ള നാമനിർദ്ദേശം സാൻസ എന്ന വേഷത്തിന് ടർണർക്ക്‌ ലഭിച്ചു. ഗെയിം ഓഫ് ത്രോൺസിന്റെ ഏഴു സീസണുകളിലും ടേണർ അഭിനയിച്ചു. 

2013-ൽ, കാതറിൻ മാക്ഫെയ്ലിന്റെ അതേ പേരുള്ള നോവലിനെ ആസ്പദമാക്കി നിർമിച്ച സ്വതന്ത്ര ത്രില്ലർ ചിത്രം 'അനെദർ മി' എന്ന ചിത്രത്തിൽ അഭിനയിച്ചു. 2013 ലെ ടെലിവിഷൻ ചിത്രം ദ തേർറ്റീൻത് ടെയ്ലിൽ അഡെലിൻ മാർച്ച് എന്ന വേഷം അഭിനയിച്ചു. 2013 ൽ അമേരിക്കൻ നടി ഹെയ്ലി സ്റ്റീൻഫെൽഡിനൊപ്പം ചേർന്നു ബെയ്റലി ലീഗൽ എന്ന ചിത്രത്തിൽ അഭിനയിച്ചു. ലെവർ ഗ്രോസ്മാൻ എഴുതിയ ചെറുകഥയായ ദ ഗേൾ ഇൻ ദി മിററിന്റെ ഓഡിയോബുക്ക് പതിപ്പ് ടർണർ ആഖ്യാനം നിർവഹിച്ചു.  മേയ് 2016 ൽ എക്സ്-മെൻ: അപ്പോക്കലിപ്സ് എന്ന ചിത്രത്തിൽ ടാൻസേർഡ് ജീൻ ഗ്രെയ് എന്ന ചിത്രത്തിൽ അഭിനയിച്ചു. 2017 ഫെബ്രുവരിയിൽ, X- മെൻ: ഡാർക്ക് ഫീനിക്സ് എന്ന പുതിയ ചിത്രത്തിൽ ജീൻ ഗ്രേ എന്ന വേഷത്തിൽ അഭിനയിക്കുമെന്ന് ടർണർ പ്രഖ്യാപിച്ചു.  

## അഭിനയജീവിതം
### ചലച്ചിത്രം

### ടെലിവിഷൻ

### സംഗീത വീഡിയോകൾ

## പുരസ്കാരങ്ങളും നാമനിർദ്ദേശങ്ങളും

## അവലംബം

വർഗ്ഗം:1996-ൽ ജനിച്ചവർ
വർഗ്ഗം:ഫെബ്രുവരി 21-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
ജവഹർ നവോദയ വിദ്യാലയ, കൊല്ലം

കൊല്ലം ജില്ലയിലെ കൊട്ടാരക്കരയിൽ സ്ഥിതിചെയ്യുന്ന ഒരു എയ്ഡഡ് വിദ്യാലയമാണ് **ജവഹർ നവോദയ വിദ്യാലയ**. 1994-ൽ പ്രവർത്തനം ആരംഭിച്ച ഈ വിദ്യാലയം ജവഹർ നവോദയ വിദ്യാലയ സമിതിയുടെ ഉടമസ്ഥതയിൽ പ്രവർത്തിക്കുന്നു. ഇവിടെ 6 മുതൽ 12 വരെയുള്ള ക്ലാസുകളാണുള്ളത്. പ്രവേശന പരീക്ഷ വിജയിക്കുന്ന എല്ലാ വിദ്യാർത്ഥികൾക്കും ഈ വിദ്യാലയത്തിൽ പ്രവേശനം അനുവദിച്ചിട്ടുണ്ട്.

## ചരിത്രം
1994-ൽ പ്രവർത്തനം ആരംഭിച്ച ഈ വിദ്യാലയത്തിലെ ആദ്യത്തെ പ്രിൻസിപ്പാൾ കെ.പി.എൻ. പിള്ളയായിരുന്നു. 2008-09 കാലഘട്ടത്തിൽ നടന്ന പന്ത്രണ്ടാമത് യൂത്ത് പാർലമെന്റ് മത്സരത്തിൽ കൊല്ലം ജവഹർ നവോദയ വിദ്യാലയ ഒന്നാം സ്ഥാനം നേടിയിരുന്നു.

## പഠനം
സി.ബി.എസ്.ഇ. പാഠ്യപദ്ധതി പിന്തുടരുന്ന ജവഹർ നവോദയ വിദ്യാലയത്തിലെ പഠന മാധ്യമം ഇംഗ്ലീഷാണ്. പഠനത്തോടൊപ്പം വിവിധ മത്സരപ്പരീക്ഷകൾക്കുള്ള പരിശീലനവും ഇവിടെ നൽകാറുണ്ട്.

## സ്ഥാനം
കൊല്ലം ജില്ലയിലെ കൊട്ടാരക്കരയിൽ നിന്നും 2 കിലോമീറ്റർ അകലെയുള്ള തൃക്കണ്ണമംഗൽ എന്ന സ്ഥലത്താണ് ജവഹർ നവോദയ വിദ്യാലയ സ്ഥിതിചെയ്യുന്നത്.

## അവലംബം

## പുറംകണ്ണികൾ
* JNV Kollam official website 
* Jawahar Navodaya Vidyalaya, Kollam, Alumni Association
* Mathrubhumi ''Seed'' activities 
* ഗൂഗിൾ ഭൂപടത്തിൽ
 

വർഗ്ഗം:കൊല്ലം ജില്ലയിലെ വിദ്യാലയങ്ങൾ
വർഗ്ഗം:കൊല്ലം ജില്ലയിലെ ഹൈ സ്‌കൂളുകൾ
വർഗ്ഗം:കൊല്ലത്തെ ഹയർ സെക്കന്ററി സ്കൂളുകൾ
നേറ്റലി ഡോമർ

നേറ്റലി ഡോമർ (ജനനം: 11 ഫെബ്രുവരി 1982) ഒരു ഇംഗ്ലീഷ് നടി ആണ്. ബെർക് ഷെയറിൽ ജനിച്ചു വളർന്ന ഡോമർ ചിലേർടൺ എഡ്ജ് സെക്കൻററി സ്കൂളിലും റീഡിങ് ബ്ലൂ കോറ്റ് സ്കൂളിലും പഠിച്ചു. ലണ്ടനിലെ വെബർ ഡബ്ലസ് അക്കാദമി ഓഫ് ഡ്രമാറ്റിക് ആർട്ടിൽ പരിശീലനം നേടി. 2003 ലെ ഷേക്സ്പിയർ കോമഡിയായ ദ കോമഡി ഓഫ് എറേർസ് എന്ന ചിത്രത്തിലാണ് ആദ്യമായി അഭിനയിച്ചത്. 2005 ൽ ലാസെ ഹാൾസ്റ്റോമിന്റെ റൊമാന്റിക് ചലച്ചിത്രം കാസനോവയിലൂടെ ആദ്യമായി സിനിമയിൽ അഭിനയിച്ചു. ഷോടൈം പരമ്പരയായ ദ് ട്യുഡേർസ് (2007-08) ൽ അനേ ബോലിൻ എന്ന നർത്തകിയുടെ വേഷത്തിന് മികച്ച നിരൂപകപ്രശംസ നേടുകയും മികച്ച നടിക്കുള്ള രണ്ട് ജെമിനി അവാർഡ് നാമനിർദ്ദേശം ലഭിക്കുകയും ചെയ്തു. 

2011ൽ  ക്യാപ്റ്റൻ അമേരിക്ക: ദി ഫസ്റ്റ് അവെഞ്ചർ എന്ന ചിത്രത്തിൽ പ്രൈവറ്റ് ലൊറെയ്ൻ എന്ന കഥാപാത്രത്തെ അവതരിപ്പിച്ചു. എച്ബിഒ പരമ്പര ഗെയിം ഓഫ് ത്രോൺസിൽ മാർജെറി ടിറൽ എന്ന വേഷത്തിലാണ് ഡോമർ അന്താരാഷ്ട്ര ശ്രദ്ധ നേടിയത്, അതിന് വേണ്ടി രണ്ട് സ്ക്രീൻ ആക്ടിഴ്സ് ഗിൽഡ് അവാർഡുകളിൽ (2014-2015) നാമനിർദ്ദേശം ചെയ്യപ്പെട്ടു. ഹംഗർ ഗെയിംസ്: മോക്കിങ്ജേയ് - പാർട്ട് 1 (2014), പാർട്ട് 2 (2015) എന്നിവയിൽ ക്രെസ്സിഡ എന്ന വേഷവും സിബിഎസ് പരമ്പര എലിമെന്ററിയിലെ ഐറീൻ ആഡ്ലർ/മൊറിയാർട്ടി എന്നീ വേഷങ്ങളും പ്രശസ്തമാണ്.  

## അഭിനയ ജീവിതം

### ചലച്ചിത്രം

### ടെലിവിഷൻ

### വീഡിയോ ഗെയിമുകൾ

### സംഗീത വീഡിയോകൾ

### അരങ്ങ്

## അവലംബം

വർഗ്ഗം:1982-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
കേന്ദ്രീയ വിദ്യാലയം, കൊല്ലം

കൊല്ലം നഗരത്തിലെ കേന്ദ്രീയ വിദ്യാലയം ആണ്  മുളങ്കാടകടത്ത് സ്ഥിതി ചെയ്യുന്ന **കേന്ദ്രീയ വിദ്യാലയം, കൊല്ലം**. കേരള സർവകലാശാലയുടെ യൂണിവേഴ്സിറ്റി ഇൻസ്റ്റിറ്റ്യൂട്ട് ഓഫ് ടെക്നോളജി (യു.ഐ.ടി.)യുടെ സമീപത്തായി ഈ വിദ്യാലയം സ്ഥിതി ചെയ്യുന്നു. 2007 ലാണ് ഈ വിദ്യാലയം സ്ഥാപിച്ചത്. 2007 ഓഗസ്റ്റ് 6ന് കൊല്ലം ലോക്സഭാ എം.പി പി. രാജേന്ദ്രൻ ഉദ്ഘാടനം ചെയ്തു 
## ചരിത്രം
2007 ൽ കേന്ദ്ര സർക്കാരിന്റെ അനുമതിയോടുകൂടിയാണ് കൊല്ലത്ത് കേന്ദ്രീയ വിദ്യാലയം ആരംഭിച്ചത്. 2010ൽ കൊല്ലം കോർപ്പറേഷൻ 1.35 കോടി രൂപ കേന്ദ്രീയ വിദ്യാലയത്തിന് സ്വന്തമായി ഒരു കോംപ്ലക്സ് സ്ഥാപിക്കാനായി അനുവദിച്ചിരുന്നു. രാമൻകുളങ്ങരയിൽ 4 ഏക്കർ ഭൂമിയാണ് കൊല്ലം കോർപ്പറേഷൻ ഇതിനായി നീക്കിവച്ചിരുന്നത്. 2015ൽ കൊല്ലം ജില്ലയിലെ കൊട്ടാരക്കരയിൽ മറ്റൊരു കേന്ദ്രീയ വിദ്യാലയം കൂടി ആരംഭിച്ചു. 
## എത്തിച്ചേരുവാൻ
*കെ.എസ്.ആർ.ടി.സി. ബസ് സ്റ്റേഷൻ, കൊല്ലം - 2.9 കിലോമീറ്റർ
*ആണ്ടാമുക്കം ബസ് സ്റ്റേഷൻ - 3.8 കി.മീ
*തങ്കശ്ശേരി ബസ് ടെർമിനൽ - 2.5 കി.മീ
*കൊല്ലം റെയിൽവേസ്റ്റേഷൻ - 4.1 കി.മീ.
*കൊല്ലം തുറമുഖം - 2.9 കി.മീ.
*തിരുവനന്തപുരം അന്താരാഷ്ട്ര വിമാനത്താവളം - 69.6 കിലോമീറ്റർ
## ഇതും കാണുക
*കൊല്ലം
*മുളങ്കാടകം
*രാമൻകുളങ്ങര
*ജവഹർ നവോദയ വിദ്യാലയ, കൊല്ലം
## അവലംബം


വർഗ്ഗം:കേന്ദ്രീയ വിദ്യാലയങ്ങൾ
വർഗ്ഗം:കൊല്ലം ജില്ലയിലെ വിദ്യാലയങ്ങൾ
ഹിമാനി ഗുഹ

ഹിമാനിയിലെ മഞ്ഞിനിടയിൽ രൂപപ്പെടുന്ന ഗുഹയാണ്  **ഹിമാനി ഗുഹ** (Glacier Cave) എന്ന് അറിയപ്പെടുന്നത്. ഇവ 'മഞ്ഞ് ഗുഹ' എന്നും അറിയപ്പെടാറുണ്ട്.
എന്നാൽ പാറക്കെട്ടുകളിലെ ഗുഹകളിൽ വർഷം മുഴുവൻ മഞ്ഞ് നിറഞ്ഞിരിക്കുന്ന അവസ്ഥയിലുള്ളവയ്ക്കാണ് 'മഞ്ഞ് ഗുഹ' കൂടുതൽ യോജിക്കുക.
## രൂപീകരണം

ഹിമാനിക്കടിയിലൂടെ ഉഷ്ണജലപ്രവാഹമുണ്ടാവുന്നതിന്റെ ഫലമായാണ് ഹിമാനി ഗുഹകൾ രൂപപ്പെടുന്നത്. ഹിമാനിയുടെ ഉപരിതലത്തിൽ ആരംഭിക്കുന്ന മഞ്ഞിന്റെ ഉരുകലിന്റെ ഫലമായി ഗുഹ ആരംഭിക്കുന്നു. ജലത്തിൽ നിന്നുള്ള താപം മൂലം മഞ്ഞ് കട്ടയുടെ ഉരുകൽ തുടരുകയും വായു നിറഞ്ഞ ഒരു അറ രൂപീകരിക്കപ്പെടുകയും ചെയ്യുന്നു. ഉഷ്ണകാലത്ത് മഞ്ഞിന്റെ ഉരുകൽ മൂലവും ശൈത്യകാലത്ത് ഉത്പതനം (Sublimation) മൂലവും ഗുഹ വലുതാവുന്നു.

*ചില ഹിമാനി ഗുഹകളുടെ രൂപീകരണത്തിൽ അഗ്നിപർവ്വത ഫലമായുണ്ടാകുന്ന ഭൂഗർഭ താപനില വർദ്ധനവിന് സ്വാധീനമുണ്ട്. 
*മഞ്ഞുപാളികൾക്കടിയിലെ ചൂട് നീരുറവകൾ മൂലവും ഇത്തരം ഗുഹകൾ ഉണ്ടാവാറുണ്ട്.

## സ്ഥിരത
ചില ഹിമാനി ഗുഹകൾ അസ്ഥിരമാണ്. ഹിമാനികളുടെ സഞ്ചാരം (സ്ഥാനാന്തരം) മൂലവും മഞ്ഞുരുകൽ മൂലവും നശിച്ചുപോകാറുണ്ട്. അമേരിക്കയിലെ മൗണ്ട് റെയ്നിനിയറിലെ പാരഡൈസ് മഞ്ഞ് ഗുഹ 1900 മുതൽ നശിക്കാൻ തുടങ്ങുകയും 1940 കളിൽ ഏറെക്കുറെ പൂർണ്ണമായും അപ്രത്യക്ഷമാവുകയും ചെയ്തിരുന്നു. എങ്കിൽപ്പോലും 1978 ൽ 13.25 കിലോ മീറ്റർ നീളമുള്ള ഒരു ഗുഹാപാത ബാക്കിയുണ്ടായിരുന്നു. 1990 കളിൽ ഈ ഗുഹ തകർന്നു വീഴുകയും പൂർണ്ണമായും അപ്രത്യക്ഷമാവുകയും ചെയ്തു. ഈ ഗുഹ നിലനിന്നിരുന്ന ഹിമാനി പോലും 2004 - 2006 കാലഘട്ടത്തിൽ നശിച്ചുപോയി.
## പഠനം
ഗ്ലേസിയോസ്പീലിയോളജി ഹിമാനി ഗുഹകളെക്കുറിച്ചുള്ള പഠനമാണ്. ഹിമാനി ഗുഹകളിലൂടെ കടന്നു പോയി ഗ്ലേസിയോളജിസ്റ്റ് ഹിമാനികളുടെ ആന്തരഭാഗങ്ങൾ നിരീക്ഷിക്കുകയും പഠനം നടത്തുകയും ചെയ്യുന്നു.
## പ്രശസ്തമായ ഹിമാനി ഗുഹകൾ

*മൗണ്ട് റെയ്നിയർ (വാഷിങ്ടൻ, അമേരിക്ക).
*പെരിറ്റോ മോറിനോ ഹിമാനി ഗുഹ (അർജന്റീന)
*റ്റിറ്റ്‌ലിസ് (സ്വിറ്റ്സർലന്റ്)

## പുറംകണ്ണികൾ

The Virtual Cave: Glacier Caves

## അവലംബം

വർഗ്ഗം:ഹിമാനികൾ
വർഗ്ഗം:ഗുഹകൾ